The Legend of Hercules [REVIEW]

The Legend of Hercules (2014) ialah filem drama epik aksi yang disadur dari Mitologi Greek mengenai kisah anak dewa Zeus dan manusia Alcmene bernama Hercules. Filem ini diarahkan oleh Renny Harlin yang pernah terkenal dengan arahan filem-filem Die Hard 2 (1990), Cliffhanger (1993) dan Deep Blue Sea (1999).

Kisahnya bermula sewaktu 1200 Sebelum Masehi (B.C.) dimana King Amphitryon (Scott Adlins) menakluk negara Argos selepas membunuh rajanya secara aksi ‘one-to-one’. Isteri Amphitryon iaitu Queen Alcmene (Roxanne McKee) menentang penaklukan kejam oleh suaminya itu.

Setelah berdoa kepada Hera (isteri dewa Zeus) maka Alcmene ‘dilawati’ oleh Zeus yang akan melahirkan anak separa dewa-manusia yang dinamakan Hercules atau Alcides mengikut panggilan bapa tirinya, Amphitryon.

Filem ini seterusnya melompat 20 tahun kemudian, dimana Hercules (Kellan Lutz) yang sudah dewasa sentiasa dipinggirkan oleh Amphitryon berbanding abangnya, Iphicles (Liam Garrigan). Konflik kekeluargaan semakin memuncak apabila Hercules cuba melarikan Princess Hebe (Gaia Weiss) iaitu kekasihnya yang dipaksa kahwin dengan Iphicles atas dasar untuk penggabungan empayar milik Amphitryon dan bapa Hebe.

Sebagai hukuman, Hercules telah dihantar bersama bala tentera yang diketuai oleh Captain Sotiris (Liam McIntyre) dalam misi kononnya untuk menentang puak penderhaka kepada Amphitryon. Bermula dari situ, filem ini dikembangkan mengikuti pengembaraan penuh pancaroba oleh Hercules dan Sotiris yang akhirnya akan berpatah balik ke negaranya untuk membalas dendam serta merebut semula cintanya, Hebe.

Ok, filem ini sebenarnya bukan adaptasi kreatif dalam bentuk filem yang lebih baik dari mitologi Hercules yang sebenar seperti di wikipedia. Ia lebih ringan dan buruk. Malahan kronologi siri televisyen 1995-1999 lakonan Kevin Sorbo mungkin lebih menarik. Hercules versi Hollywood kali ini dibikin sekadar ala kadar sahaja. Walaupun tergolong dalam kelopok filem epik dari mitologi yang besar, namun hasilnya kecil dan mudah dilupakan.

Kalaulah penulis skrip dan pembikinnya mengkaji dan mendalami kronologi asal Mitologi Greek lalu memfilemkannya tanpa menambah plot yang bukan-bukan, mungkin filem ini berpotensi tinggi untuk menjadi satu filem epik yang sangat bagus! Untuk filem yang ini, watak Hercules cuma diangkat sehebat adiwira filem fiksyen sains seperti Thor (2011) dalam landskap epik dari rupa paras, kostum dan era mitologi itu sahaja.

Kelemahan paling ketara filem ini ialah keterujaan pengarahnya hendak bercerita dalam campur-aduk teknikal imej janaan komputer (CGI) dan plot-plot drama aksi yang tidak berapa menjadi. Ia beriya-iya mahu meminjam cara pembikinan filem-filem ber-CGI seperti 300 (2007), Clash of the Titans (2010) dan Immortals (2011) melalui babak-babak pertarungan sengit dengan paparan saat genting secara ‘slowmo’.

Di samping itu, filem ini juga mahu menyumbat plot pertarungan kekuatan hidup-mati dalam arena besar seumpama filem Gladiator (2000). Tidak mahu kalah, filem ini menambah pula plot percintaan 3 segi seiras filem Troy (2004) iaitu perebutan cinta dari Hebe di antara adik-beradik Hercules dan Iphicles. Ia juga menggarap kisah perebutan perhatian anak-anak kepada seorang bapa iaitu King Amphitryon serta persaingan adik-beradik seperti filem Legends of the Fall (1994).

Sejujurnya tiada apa yang salah untuk mengambil sedikit formula tema dan struktur penceritaan yang sama di sana-sini dari filem terdahulu tetapi ia wajar digarap semula untuk menjadi filem yang berdikari. The Legend of Hercules telah cuba menggabungkan kesemuanya dengan bersungguh-sungguh. Lagenda kepahlawanan Hercules itu sudah pun berkali-kali dibikin dalam berbagai bentuk cerita. Maka filem ini dengan kemampuan moden teknologi perfileman hari ini sewajarnya mengacuankan asas cerita Hercules yang sama kepada sebuah cerita yang lebih besar dan meyakinkan.

Meletakkan pelakon utama muda yang semakin popular iaitu Kellan Lutz sebagai watak Hercules hanyalah gula-gula mata dengan badannya yang sasa tetapi kosong dari dalam emosinya. Mungkin faktor dan alat pemasaran untuk menarik penonton remaja yang masih terliur dengan lakonan dan wajah Kellan Lutz dalam siri filem Twilight (2008-2012) menjadi taruhan utama produksi memilihnya sebagai Hercules. Mungkin juga lakonannya sebagai watak Poseidon yang juga menjaja susuk tubuhnya dalam filem epik Immortals menjadi penyebab dia terpilih. Walau bagaimanapun The Legend of Hercules pasti akan melonjakkan lagi karier Kellan Lutz di masa akan datang. Itu sahaja.

Selain Kellan Lutz, pelakon-pelakon sampingan juga hanya menjadikan filem ini sekadar tambahan salah satu filem yang pernah mereka lakonkan dalam biografi masing-masing. Yang agak menyerlah dari sudut lakonan cuma Scott Adlins sebagai King Amphitryon dan Roxanne McKee sebagai Queen Alcmene kerana perwatakan dewasa mereka bergelumang dengan konflik suami-isteri yang berpanjangan.

Adakah apa-apa lagi yang menarik? Ya, ada juga iaitu sedikit info yang dipaparkan dengan teliti dalam filem ini ialah teknik dan tektik ketenteraan semasa peperangan. Bala tentera yang dipimpin oleh Sotiris yang kemudiannya diketuai oleh Hercules menyusun strategi pertahanan melalui gabungan formasi askar yang berlindung di sebalik perisai di samping turutan langkah serangan, agak menarik untuk ditonton dan difahami. Begitu juga cabaran bentuk gelanggang yang berbahaya semasa Sotiris dan Hercules berlawan dengan Half-Face dan Humbaba berjaya menimbulkan keresahan seperti menonton rancangan gusti WWE.

The Legend of Hercules ialah filem yang cuba sedaya-upaya untuk meniru dan menekap kehebatan filem-filem sepertinya. Namun ia seolah tenggelam dalam amibisi pembikinnya yang keterlaluan mahu kelihatan hebat, tetapi cuma menghasilkan produk yang sederhana.


5 Selebriti Wanita Dengan Pendapatan Melebihi RM1 Juta Setahun

Harian Metro edisi Ahad hujung minggu lalu mengeluarkan senarai lima orang selebriti wanita Malaysia yang berjaya mengaut pendapatan lebih RM1 juta setahun & menariknya mereka semua masih muda dan jauh perjalanan karier mereka dalam dunia hiburan.

Jika mereka kekalkan momentum & semangat yang ada dan tidak terbawa dek arus dunia hiburan yang bukan bukan (trust us, it’s not easy), masa hadapan kelima lima selebriti ini sangat cerah — dan istilah jutawan tidak akan lekang dari nama mereka.

Terima kasih kepada wartawan di Harian Metro, ini senarai 5 selebriti wanita Malaysia yang masih muda dan berjaya menjana lebih RM1 juta pendapatan setahun.

Sumber: Kontrak album, duta produk, runut bunyi The Croods, konsert luar dan dalam negara, royalti, jualan album & butik IAMJETFUEL.

Sumber: Duta produk & badan kebajikan, persembahan dalam & luar negara.

Sumber: Royalti muat turun nada dering, persembahan dalam & luar negara dan duta produk.


Fakta Hiburan Yang Perlu Anda Tahu Sebelum Masuk Pejabat Hari Ini (N.485)

VIDEO HARI INI: Satu lagi motivasi untuk anda yang mahu fit & kurus untuk tahun 2014 ini. Sedikit NSFW, rasanya. Dan, gadis ini bernama Ellen Adarna. You’re welcome.

Walaupun baru episod pertama disiarkan minggu lalu, program TV ciptaan Joseph Gordon-Levitt berjudul HitRECord on TV telah diberikan lampu hijau untuk diteruskan dengan musim kedua. – EW

Ahli kumpulan Super Junior, Leeteuk telah kembali ke pengkalan tentera semalam untuk meneruskan latihan khidmat tentera beliau selepas bercuti beberapa hari kerana kehilangan bapa & datuknya baru baru ini. Takziah. – Soompi

Filem terbaru lakonan Mark Wahlberg, Lone Survivor telah berjaya mengutip US$14.4 juta pada hari pembukaan tayangan Jumaat lalu dan dijangka menjadi filem terlaris sepanjang hujung minggu ini Amerika Syarikat. – Forbes

Aznil Hj Nawawi meminta orang ramai tidak mempertikai kehadiran beliau di peringkat akhir program Pencetus Ummah kerana komen yang diberikan tidak ada yang menyentuh soal agama & hanya menyentuh sudut persembahan peserta. – Sinar Harian

Penyanyi dan juga pelakon, Hilary Duff mengumumkan yang beliau sudah berpisah dengan suaminya, Mike Comrie seorang atlet NHL selepas berkahwin selama tiga tahun dan memilih untuk bercerai secara baik. – US Magazine


Temui Pengganti, Lana Nordin Sedang Bercinta Dengan Doktor?

Kami baru sedar satu perkara hari ini, Lana Nordin sebenarnya dieja sebagai Lana Nodin tanpa R didalamnya. Well, terlajak perahu boleh undur, terlajak eja kita pakai sampai mati. Duh!

Putus cinta dengan Johan As’ari nampaknya tidak banyak memberi kesan kepada pasaran Lana Nordin dalam dunia percintaan apabila laporan terbaru ada menyebut yang pelakon itu kini sedang rapat dengan seorang doktor.

BACA: Johan As’ari Dan Lana Nordin Putus Cinta Selepas Tidak Dapat Restu Keluarga

Kosmo! menulis doktor yang bertugas di Amerika Syarikat itu pulang ke Malaysia atas satu urusan berjumpa dengan Lana Nordin di Pulau Pinang dan menurut penulis, mereka sebenarnya sudah lama kenal — cuma sekarang baru berani rapat.

Laporan itu juga menyebut yang jejaka kacukan Pakistan dan mat saleh itu siap hantar jambangan 50 tangkai bunga mawar yang kemudian dimuatnaik gambarnya oleh Lana Nordin ke Instagram.

UPDATE-1: Lana Nordin menafikan beliau sedang menjalinkan hubungan dengan seorang lelaki bergelar doktor selepas hubungannya dengan aktor Johan As’ari putus dan berkata laporan akhbar tersebut sebagai tidak benar sama sekali.

Bertuah badan orang kata, tidak menjadi dengan yang satu, datang satu lagi yang lebih baik. Kami harap hubungan kali ini lebih matang dan serius. Kan? (rtky/m)


Barisan Program Baru Astro On-The-Go, Pakej Terbaru & Yuran Percuma!

Astro On-The-Go menawarkan dua pakej iaitu Pack 1 yang menawarkan seleksi komedi & drama tempatan serta antarabangsa, telenovela dan dokumentari Muslim termasuklah akses segera kepada koleksi terbesar program-program popular dari saluran Astro Warna, Astro Ria Plus, Astro Bella, Astro Oasis & One HD.

Manakala Pack 2 pula kandungan premium dan eksklusif, dari berita dan pendidikan Bahasa Cina hinggalah ke program-program gaya hidup Asia termasuklah akses segera kepada koleksi terbesar program popular. Senarai program di laman rasmi Astro On-The-Go.

Kedua dua pakej Astro On-The-Go ditawarkan pada harga serendah RM5 sehari.

Jika sebelum ini pelanggan Astro On-The-Go perlu membayar RM25 sebulan untuk menikmati servis hebat ini namun sehingga 15 Februari 2014 — jika anda turut melanggan mana mana Astro Superpack, anda tidak perlu lagi membayar untuk Astro On-The-Go. Oh yeah!

Mahu nikmati servis ini secara percuma? Maklumat lanjut di laman rasmi Astro On-The-Go.

Menerusi Astro On-The-Go juga, anda boleh memilih barisan filem terbaru dan program terpilih untuk ditonton dengan dasar Pay-Per-View dan ini termasulah filem filem Hollywood dan tempatan yang ditayangakan di pawagam.

Mahu tahu senarai program dan filem yang boleh anda langgan Pay-Per-View? Lihat senarai di laman rasmi Astro On-The-Go.


Nikah Pagi Tadi, Sharifah Aleya Selamat Bergelar Isteri Kepada Miko

Lama kita tidak dengar cerita tentang Sharifah Aleya, sejak keputusan beliau untuk bertudung penuh sekitar Julai 2012 yang lalu. Hari ini penyampai radio popular di Hot FM ini sudah selamat bergelar isteri kepada seorang jejaka bernama Miko.

Menurut sumber kami. Sharifah Aleya & Miko atau nama sebenarnya Muhammad Azam Abdullah selamat diijabkabulkan di masjid al-Mukarramah di Sri Damansara pagi tadi dan majlis akad nikah diadakan secara kecil kecilan.

Sharifah Aeya menerima tiga dulang hantaran dari pihak lelaki dan dibalas lima dulang oleh pihak perempuan. Perkenalan mereka bermula sejak sama-sama membuat persembahan teater muzikal Terima Kasih Cinta pada 2011.

Ini merupakan perkahwinan kali kedua buat penyampai radio ini dan perkahwinan Sharifah Aleya sebelum ini dikurniakan anak kembar, Aza Ameena dan Asha Ameena, berusia lima tahun.

Kami juga difahamkan yang Sharifah Aleya mahu pun Miko sendiri tidak menjemput mana mana media untuk menjalankan liputan dna terima kasih kepada sumber kami, ini beberapa keping gambar pasangan ini untuk tatapan anda. Tahniah Aleya & Miko! (rtky/m)


Linda Onn Dedahkan Wajah Suami

Linda Onn berjaya buat seluruh bala tentera media dalam industri hiburan tidak puas hati dengan keputusan beliau untuk menjalankan majlis pernikahannya dalam suasana 100% private.

Termasuk kami di sini. Dan, tiada siapa dapat melihat wajah jejaka yang sudah bergelar suami kepada penyampai radio popular ini secara jelas sehinggalah Linda Onn kongsikan sekeping foto seperti yang dijanjikan di Instagram beliau.

“Yeay! Linda baru dapat gambar nikah dari official photographer tadi. Thank you hubby ku Ungku Azhar for the photo! Love you like a love song,” tulis Linda Onn mengiringi gambar beliau bersama suaminya di majlis pernikahan mereka.

Linda Onn atau nama sebenarnya, Rozlinda Onn pada 27 Disember lalu selamat diijab kabulkan dengan Ungku Azhar Ungku Muhammad Maznan dalam satu majlis pernikahan yang diadakan di kediaman Linda di Setiahills, Bukit Indah, Ampang. (rtky/eka)


Nikmati Program Terbaru Korea Di ONE HD Di Astro On-The-Go

Anda peminat drama terbaru juga barisan program variasi penuh hiburan Korea mahu pun muzik terkini dari dunia K-pop? Ini berita baik untuk anda.

Saluran One HD memaparkan drama terbaru dari bumi Korea yang masa ada antara tajuk terpilih disiarkan di saluran ini dalam masa beberapa minggu sahaja dari tarikh tayangan asal di Korea secara eksklusif & yang pertama.

Peminat juga boleh menonton bintang K-pop pujaan mereka menerusi pelbagai program variasi & muzik yang pastinya memenuhi selera anda.

Kini dengan Astro On-The-Go, anda boleh menikmati program terpilih dari saluran One HD di mana mana sahaja dan bila bila masa pilihan anda. Anda boleh mula melanggan One HD yang datang dalam pakej On The Go Pack 1 yang turut memuatkan saluran Astro Warna, Astro Ria Plus, Astro Bella, Astro Oasis dari RM30 sebulan atau RM5 sehari.


Marsha Milan Londoh Serah Pada Jodoh Sebelum Peluk Islam

Sebenarnya tidak ramai peminat hiburan tahu yang Marsha Milan Londoh kini sudah mempunyai kekasih hati baru gara gara pelakon dan penyanyi ini sendiri yang lebih suka rahsiakan identiti jejaka bertuah itu.

Kami menemubual Marsha berkenaan siapakah kekasih hati barunya itu dan sudahkah beliau bersedia kalau ditakdirkan berkahwin dengan jejaka itu dan perlu memeluk Islam?


Wan Hanafi Su Selesa, Restu Hubungan Anak Bersama Remy Ishak

Hujung Disember 2013 yang lalu, akhbar Kosmo! ada menulis tentang hubungan rapat antara pelakon Remy Ishak dan anak gadis Wan Hanafi Su bernama Budi Citawan selepas beberapa keping gambar mereka bersama muncul di Instagram.

Dalam gambar di atas, obviously anda tahulah mana satu anak gadis Wan Hanafi Su bernama Budi Citawan itu. Manis orangnya, untung Remy Ishak. Eh.

Bercakap kepada Harian Metro hari ini, Wan Hanafi Su berkata yang beliau memang kenal rapat dengan Remy Ishak dan tiada masalah untuk anak gadisnya itu untuk berkawan intim dengan dengan jejaka tersebut.

“Kalau mereka berkawan begitu, saya tak ada halangan. Kebetulan saya memang kenal Remy dan menyenangi sikapnya. Jadi apa salahnya kalau memang mereka berkawan, saya restui saja,” ujar Wan Hanafi Su mengulas spekulasi ini.

Pelakon filem Laga ini juga berkata yang beliau enggan mengulas lanjut perkara ini kerana ianya bersifat peribadi dan tidak perlu untuk ditonjolkan atau menjadi bahan sensasi. (rtky/m)


Zul Ariffin: Sedia Untuk Kahwin, Tetapi Bimbang Akan Masa Hadapan

Pelakon dan model kacak, Zul Ariffin telah menjelaskan bahawa dia sebenarnya sudah bersedia untuk berumah tangga, dengan erti kata lain telah bersedia untuk berkahwin dan menjadi seorang suami kepada kekasihnya, Gayatri Su-Lin Pillai.

“Saya sebenarnya sudah bersedia untuk berkahwin dan memikirkan masa depan saya ke arah itu. Tetapi apa yang saya terfikir sekarang ini ialah mengenai masa depan saya selepas berkahwin,” katanya yang ditemui media semalam.

Tambahannya lagi, kos sara hidup sekarang yang semakin hari semakin meningkat buatkan dia sedikit berasa takut untuk memikirkan kesan jangka panjang selepas berkahwin dan sebagai seorang lelaki dia perlu melaksanakan semua tanggungjawabnya selepas berkahwin kelak.

“Bukan apa saya perlu memikirkan tanggungjawab saya selepas berkahwin. Seronok bila kita nak kahwin ni, tetapi selepas kahwin adakah kita mampu untuk melaksanakan tanggungjawab kita ini. Lagipun saya ini lelaki, banyak yang perlu saya fikirkan selepas itu, dan kita ni sebagai seorang pelakon ada turun dan naiknya,” ujarnya.

Semua tahu yang kekasih Zul Ariffin merupakan seorang produser terkenal Astro & disebabkan itulah dia tidak mahu dirinya dilabel sebagai menumpang kejayaan kekasihnya itu.

“Kita tahu bahawa Gayathri merupakan seorang produser dan disebabkan itulah saya tidak mahu ada orang cakap semua projek dia akan munculnya muka saya ini dan saya juga tidak mahu untuk menumpang kejayaannya. Sekiranya apabila sudah ada tarikh kahwin yang sesuai saya akan memberitahu kepada semua,” katanya.

Sementara itu, Zul Ariffin akan muncul dalam filem terbitan Astro First yang berjudul Panik gandingan bersama Nadiyya Nissa yang akan muncul di channel Astro First pada 20 Januari ini dan berlatarkan ibu kota Jakarta 100% sebagai lokasi penggambaran. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.484)

VIDEO HARI INI: Azam tahun 2014 anda mahu kurus? Bersempena esok yang sudah masuk hari minggu, ini tips untuk anda bagaimana untuk tidak terlebih makan ketika keluar esok.

Noh Hujan terkilan apabila terpaksa menundakan ibadah umrah yang telah dirancang pada 20 Januari ini kerana perlu beraksi pada pertandingan Anugerah Juara Lagu 28 (AJL28) yang akan berlangsung pada 26 Januari depan. – mStar Online

Bintang filem Twilight, Kristen Stewart muncul tanpa memakai sebarang baju menutupi tubuhnya untuk iklan pewangi Rosabotanica oleh jenama Balenciaga. – Just Jared

Sandra Bullock mengungguli senarai pemenang anugerah di 40th People’s Choice Awards dengan membawa pulang empat anugerah termasuk aktress pilihan & filem pilihan melalui filem hits lakonan beliau iaitu Gravity & The Heat. – Huffington Post

Ahli kumpulan Girl’s Generation, Soo Young dalam satu episod terbaru program yang beliau kendalikan meminta maaf kepada semua kerana tidak memberitahu lebih awal tentang hubungan cintanya dengan Jung Kyung Ho. – Soompi

Sudah masuk tahun ketujuh sejak album terakhir kumpulan ini dikeluarkan, OutKast bakal kembali bersatu untuk membuat persembahan di 2014 Coachella Valley Music & Arts Festival di Indio, California pada April 2014 nanti. – EW


Marsha, Sharifah Sakinah Bakal Bintangi Program Realiti Ala Kim Kardashian

Pelakon dan juga penyanyi Marsha Milan Londoh bakal bergelar Kim Kardashian Malaysia tidak lama lagi apabila beliau akan menjayakan sebuah program realiti TV yang seakan-akan sama versi terbitan Hollywood, Keeping Up with the Kardashians.

“Tidak lama lagi saya akan bersama-sama dengan pelakon Sharifah Sakinah untuk menjayakan sebuah program realiti yang seakan-akan sama seperti program Kim Kardashian di Hollywood itu. Cuma belum tahu lagi bila dan dimanakah rancangan itu bakal disiarkan”

“Program terbitan bersama pengarah Michael Ang itu telah dibincangkan dan kita hanya tunggu masa yang sesuai untuk diterbitkan,” katanya sambil tersenyum.

Sementara itu, turut dibincangkan mengenai perkara yang sama iaitu, lakonannya dalam filem Laga yang agak berani dan seksi itu berkemungkinan akan memberikan lagi kritikan yang hebat apabila ditayangkan kepada umum pada 23 Januari ini.

Jelasnya dia sebelum itu, telah bersedia mengenai tanggapan umum dan bersedia dikutuk.

“Sebelum tayangan filem ini pun sudah ramai memberikan komen-komen yang negative dan juga positif, tetapi saya ambil sebagai satu komen yang baik buat diri saya untuk terus memperbaiki lakonan saya, dan sebelum berlakon dalam filem ini pun saya sudah berfikir dan bersedia untuk dikritik orang ramai,” katanya mengakhiri perbualan. (rtky/hfz)


Nedim Nafi Bakal Kahwin Nora Danish

Tidak salah kalau kami katakan yang Nora Danish & Nedim Nazri adalah pasangan bercinta yang paling mendapat perhatian para peminat ketika ini walaupun secara rasmi mereka belum mengaku sedang bercinta.

Bercakap kepada Harian Metro, Nedim Nazri menafikan khabar angin yang timbul mengatakan bakal melamar Nora Danish dan berkahwin pada tahun ini.

BACA: Nora Danish Anjur Majlis Doa Selamat Sambut Ulang Tahun Kelahiran Rayqal

“Apa yang boleh saya katakan setakat ini kami rakan rapat dan Nora adalah wanita yang paling rapat dengan saya. Saya senang apabila bersama Nora, dia seorang yang mempunyai pendirian dan berpandangan luas”

“Lagipun saya memang sukakan wanita berkerjaya seperti Nora. Apa yang boleh saya katakan Nora memiliki ciri wanita yang saya suka,” jelas Nedim Nazri.

Jejaka ini turut menambah yang tiada sebarang perbincangan tentang perkahwinan pernah ditimbulkan antara beliau dan Nora Danish memandangkan kedua dua mereka lebih selesa untuk fokus kepada kerjaya terlebih dahulu. (rtky/m)


Tyas Mirasih Ajak Keith Foo Tonton Laga

Aktres seberang, Tyas Mirasih yang juga merupakan bekas kekasih kepada aktor kacak, Keith Foo telah mengajaknya untuk memberikan sokongan dan seterusnya menonton filem lakonan pertamanya di bumi Malaysia ini.

“Apa salahnya sekiranya dia mahu menonton filem lakonan pertama saya bersama produksi Malaysia yang berjudul Laga ini — tetapi anda janganlah beranggapan bahawa saya & dia akan menonton bersama kerana antara kami tidak lagi sebagai pasangan kekasih,” ujarnya.

Dia juga turut memberitahu bahawa tidak mempunyai sebarang masalah sekiranya digandingkan bersama-sama dengan Keith Foo dalam sebuah filem atau drama tempatan suatu hari nanti.

“Saya tidak langsung mempunyai masalah sekiranya digandingkan bersama-sama dengan Keith Foo dalam filem atau drama suatu hari nanti kerana semuanya sudah dewasa dan masing-masing mempunyai sikap yang profesional dalam diri,” katanya.

Tambahannya lagi walaupun sudah lama tidak menghubungi Keith Foo sejak daripada mereka putus cinta, tetapi Tyas tahu bahawa Keith Foo semakin dikenali dan berjaya di negara kelahirannya sendiri.

“Sudah lama saya tidak menghubungi Keith Foo, tetapi saya tahu yang dia benar-benar sukses di negaranya sendiri dan kini ramai peminat-peminatnya di luar sana yang memang meminati lakonannya,” katanya sambil tersenyum.

Sejak dari perpisahan itu, nampaknya Tyas masih tidak mempunyai teman istimewa seperti mana bekas kekasihnya, Keith Foo yang kini telah menemui cinta baru.

Katanya lagi selepas perpisahan cinta itu, dia mahu terus memberikan fokus terhadap karier lakonannya yang sentiasa menjadi yang pertama dalam hidupnya.

“Saya masih solo dan sehingga kini tiada pengganti. Bagi saya biarlah saya terus fokus dengan kerjaya saya ini. Tetapi tidak ada masalah sekiranya cowok-cowok dari Malaysia mahu mengenali saya,” ujarnya sambil berseloroh.

Buat peminat semua jangan ketinggalan untuk menyaksikan filem ‘Laga’ yang akan ditayangkan pada 23 Januari 2014 di seluruh pawagam tanah air. (rtky/hfz)


Bintang Ariana Rose, Keith Foo Mesra Bersama Kekasih Baru

Masuk minggu kedua tayangan drama bersiri Ariana Rose di kaca televisyen, nama Keith Foo semakin manjdi perbualan ramai dan pastinya kisah peribadi beliau mula menjadi perhatian para peminat dunia hiburan Malaysia.

Mula mencipta nama dalam dunia seni Indonesia, pelakon kelahiran Malaysia ini pulang ke tanah air demi menjaga hati orang tua dan ketika di Indonesia Keith Foo sempat bercinta dengan bintang seksi Tyas Mirasih. Sempat.

BACA: Keith Foo Sudah Berpunya, Sudah Kenal Lebih 10 Tahun (ext.)

Namun hubungan cinta antara mereka tidak bertahan lama dan Keith Foo kini pun sudah menemui pengganti yang merupakan seorang penuntut jurusan fesyen di universiti di Melbourne, Australia — dan gadis bertuah ini bernama Kim Raymond.

Terima kasih kepada Media Hiburan yang membawakan perkara ini ke hadapan, Keith Foo rupanya tidak keberatan untuk berkongsi gambar kemesraan beliau dan kekasihnya di Instagram untuk tatapan kami di pejabat anda semua. Enjoice! (rtky/m)


Dengar Lisa Surihani Dalam Lagu Duet Bersama Suami, Yusry KRU

Sebelum ini ada berita menyebut buat pertama kalinya Lisa Surihani bakal terjun ke dunia nyanyian dengan menyumbangkan suara dalam sebuah lagu duet bersama suaminya, Yusry KRU.

Hari ini, KRU Music melalui akaun Youtube rasmi mereka melancarkan audio penuh lagu berjudul Kekasih Abadi ciptaan Edry KRU untuk anda dengar dan nilai bakat nyanyian Lisa Surihani.

Dalam perkembangan berkaitan, kami difahamkan yang pasangan Lisa Surihani dan Yusry KRU sudah pulang ke Malaysia dari percutian panjang mereka di Eropah dan Amerika Syarikat — ini beberapa gambar pasangan kekasih abadi ini di hari hari terakhir mereka bercuti. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.483)

VIDEO HARI INI: Elizabeth Tan merupakan bakat baru di Youtube yang mula mendapat perhatian di media sosial & kini lebih ramai memerhati. Ini rendisi beliau untuk Havoc bersama penyanyi asal, Joe Flizzow di studio Fly FM semalam.

Muncul di program bual bicara Ellen untuk mempromosi filem The Wolf of Wall Street, Leonardo DiCaprio turut berkongsi saat cemas beliau terperangkap dalam sangkar laut bersama seekor jerung putih sekitar tahun 2006 dulu. – Just Jared

Filem lakonan Sandra Bullock, Gravity mendahului senarai pencalonan untuk anugerah British Academy of Film and Television Arts (BAFTA) dengan 11 kategori diikuti oleh American Hustle & 12 Years a Slave dengan 10 pencalonan. – BBC News

Media berpengkalan di Amerika Syarikat, Huffingtan Post telah senaraikan penyanyi Malaysia iaitu Yuna atau Yunalis Zarai sebagai salah seorang artis yang perlu diberi perhatian peminat muzik untuk tahun 2014. – The Star

Muzik pop Korea Selatan nampaknya mula bertapak hebat di Amerika Syarikat dan 2014 SXSW Music Festival yang akan berlangsung Mac ini bakal menyaksikan kehadiran HyunA, Jay Park dan ramai lagi membuat persembahan khas. – Soompi

Media yang fokus kepada muzik di Amerika Syarikat, The Source pula telah memilih Macklemore sebagai Man of the Year selepas kejayaan besar lagu beliau seperti Thrift Shop, Can’t Hold Us dan Same Love termasuk tujuh pencalonan Grammy. – Huff. Post


Anugerah Juara Lagu Ke 28: Penganjur Tetapkan Giliran, Angkat Tema Game On

Anugerah Juara Lagu kembali lagi dan memasuki edisi ke 28 tahun ini, majlis menghargai karya muzik berprestij di Malaysia ini mengangkat tema Game On untuk acara yang bakal berlangsung dua minggu dari sekarang.

Elemen Game On akan direalisasikan dengan grafik dan imej yang disusuli dengan susunan muzik yang mampu memberi impak mendalam bukan saja kepada persembahan para finalis, segmen pembuka tirai dan interlude malah boleh dilihat dan dirasai secara keseluruhan ketika perjalanan program ini berlangsung.

Buat pertama kali dalam sejarah Anugerah Juara Lagu, giliran persembahan ditentukan lebih awal oleh pihak penganjur berbanding sebelum ini yang ditentukan melalui undian.

Beriktu merupakan senarai 12 buah lagu yang berjaya ke peringkat akhir Anugerah Juara Lagu ke 28 (AJL28) menurut turutan persembahan yang telah ditetapkan.

1. Aku Pelat (Salammusik)
2. Takkan Terpisah (Black)
3. In Love With You (Aizat Amdan & Noh Saleh
4. Hanya Aku (Hype Act)
5. Bosan (Stacy)
6. Bahagiamu Deritaku (Hafiz)
7. Penglipur Lara (Hazama & The Penglipurlara)
8. Ikut Rentakku (Jaclyn Victor)
9. Sahabat (Najwa Latif feat. Sleeq & Syamkamarul
10. Tanda Tanya (Azlan & The Typewriter)
11. Kau Yang Terindah (Alyah)
12. Kalau Aku Kaya (Awi Rafael & Altimet)

Anugerah Juara Lagu ke 28 bakal disiarkan secara langsung di Stadium Putra, Bukit Jalil dekat sini pada 26 Januari ini dan turut menyaksikan persembahan istimewa dari Shila Amzah, Mus (May), Waris, Ziana Zain, Datuk M Daud Kilau, Dali (Ahli Fikir) dan Zaidi (One Nation Emcees).


Nora Danish Adakan Majlis Doa Selamat Sambut Ulang Tahun Kelahiran Rayqal

Anak kepada Nora Danish yang memang popular di kalangan peminat dunia hiburan, Putra Rayqal menyambut ulangtahun kelahiran yang ke-5 semalam dan kami sebenarnya jangkakan majlis sambutan gilang gemilang.

Namun untuk anak kecil ini, Nora Danish menganjurkan majlis doa selamat yang turut dihadiri oleh kaum keluarga, rakan artis dan anak anak yatim dari sebuah sekolah tahfiz.

Dalam kenyataan beliau menerusi Instagram, Nora Danish mengharapkan yang anaknya itu bakal menjadi anak soleh selain berguna kepada masyarakat di masa hadapan.

“Doa semoga Putra ku Rayqal menjadi anak yang soleh, pemimpin yang bijak, berguna pada masyarakat & negara, mentaati perintah Allah & sentiasa penuh dengan sifat kasih sayang. Amin”

Nora Danish juga ada kongsikan beberapa keping gambar sekitar majlis doa selamat Putra Rayqal untuk tatapan para peminat. (rtky/m)


Dato’ Siti Nurhaliza Sasar Kutipan Lebih RM1 Juta Melalui Konsert Amal

Kami sempat bertemu dengan penyanyi nombor satu Malaysia, Dato’ Siti Nurhaliza di sidang media untuk konsert amal beliau yang akan berlangsung pada 7 dan 8 Februari depan di Plenary Hall, Pusat Konvensyen Kuala Lumpur (KLCC).

Konsert amal ini diadakan untuk mengumpul dana yang akan disalurkan ke Yayasan Nurjiwa yang dinaunginya bersama suami, Datuk Seri Khalid Mohamad Jiwa.

Dan, Siti Nurhaliza bercerita tentang percutian beliau dan keluarga ke Phuket. (rtky/m)


Wawa Zainal Bakal Kembali Berlakon & Suami Urus Kerjaya

Anda rindukan kelibat Wawa Zainal di kaca televisyen? Aktress ini akan kembali berlakon selepas setahun menyepikan diri dari dunia seni dan kali ini bernaung di bawah pengurusan suami.

Suami kepada Wawa Zainal, Aeril Zafrel berkata kepada mStar Online hari ini yang isterinya sudah menerima beberapa tawaran berlakon dan semua projek yang ada merupakan di bawah pengurusan syarikat miliknya sendiri.

BACA: Wawa Zainal, Aeril Zafrel Bulan Madu & Sambut Tahun Baru Di London

“Sebelum ini Wawa mengambil pendekatan untuk memberi sepenuh tumpuan pada anak kami — untuk tahun 2014 ini, Wawa akan kembali dengan beberapa projek dan semua itu adalah di bawah pengurusan pihak saya,” ujar Aeril Zafrel.

Aeril Zafrel yang masih berada di Eropah bersama isterinya itu juga berkata yang dirinya sibuk di set penggambaran filem selain ada dua penggambaran drama bersiri yang akan berlangsung.


Fakta Hiburan Yang Perlu Anda Tahu Sebelum Masuk Pejabat Hari Ini (N.482)

VIDEO HARI INI: Kita perlu letak lebih banyak jaring ketam dengan dilengkapi kamera GoPro ke dasar laut, seperti yang dilakukan mereka ini. Heh.

Penyanyi UK, Lily Allen berkata beliau menyesal tidak menerima tawaran menyanyi yang ingin membayar beliau dalam ratusan ribu Bitcoin lima tahun lalu dan nilai ratusan ribu Bitcoin itu hari ini boleh mencecah lebih US$450 juta. – Mashable

Pasangan selebriti yang sedang hangat bercinta di Korea, Lee Seung Gi dan YoonA (SNSD) dilaporkan tinggal tidak jauh dari kediaman masing masing dan laporan juga menyebut jarak antara mereka hanya 800 meter. Gigih ukur. – Soompi

Memang tiada daya kreatif agaknya pelakon bernama Shia LaBeouf ini apabila beliau sekali lagi terlibat dengan isu meniru tetapi kali ini meniru ayat di Twitter dari seorang rapper bernama Gucci Mane yang ditulis September lalu. Ooh oh. – US Magazine

Filem animasi Frozen kini menjadi filem kedua terlaris dikeluarkan Disney selepas The Lion King dengan mengutip US$640 juta di seluruh dunia dan kini berada dalam minggu keenam tayangan. Masih belum ‘cair’ lagi filem ini di mata penonton. – THR

Pasangan yang sama sama membintangi American Horror Story, Emma Roberts & Evan Peters kini telah sah bertunang selepas jejaka itu melamar gadis berusia 22 tahun itu di New York sebelum terbang ke London untuk sambutan tahun baru. – People


Johan Raja Lawak Menang Kes Tuntutan Saman RM1 Juta

Pelawak, pelakon dan pengacara, Johan (Raja Lawak) berjaya dalam tuntutan saman RM1 juta terhadap Juara Film Production Sdn Bhd & pengarah Mohd Javed Mohd Nizar, akibat kecederaan dialaminya selepas dibaling gelas kaca pada tahun 2010 lalu.

Menurut laporan Berita Harian, Johan Raja Lawak cedera di bahagian muka dan kepala selepas bergaduh dengan pengarah drama tersebut di sebuah restoran di Taman Sri Pulai 2, Seremban pada 11 Mei 2010.

Dalam kejadian kira-kira 5.30 petang itu, Johan bersama isterinya Rozlinawaty Ismail atau Ozlyn Wati ke restoran berkenaan berjumpa dengan pengarah berkenaan untuk berbincang tentang drama yang dibintangi mereka berdua.

Suasana khabarnya menjadi kecoh apabila pengarah berkenaan tiba tiba bertindak membaling gelas ke arah Johan hingga menyebabkannya cedera di bahagian muka dan kepala.


Lagu Duet Nyanyian Yuna Ke Pencalonan Awal Anugerah Oscar

Walaupun ini hanya pencalonan awal dan bersaing dengan 74 buah lagu lain, ini merupakan sesuatu yang boleh dibanggakan oleh penyanyi tempatan yang giat mencipta nama di Amerika Syarikat ketika ini, Yuna.

Lagu dendangan Yuna bersama kumpulan Owl City berjudul Shine Your Way yang juga merupakan runut bunyi (soundtrack) untuk filem animasi Hollywood telah berjaya disenaraikan untuk pencalonan awal anugerah Oscar.

Tidak meletakkan harapan tinggi untuk lagu duet beliau itu tersenarai dalam 5 pencalonan teratas dalam anugerah berprestij itu, Yuna tetap gembira dan teruja dengan pemilihan lagu tersebut ke anugerah Oscar ke 86.

“Harapan saya, dapat terus menyumbang lebih banyak lagi bakat saya dalam filem akan datang, tidak kira di Hollywood atau di Malaysia,” ujar Yuna kepada Berita Harian hari ini.

Dalam perkembangan terbaru, Yuna juga telah dipilih untuk menyanyikan lagu tema bersempena Tahun Melawat Malaysia 2014 dan beliau mengganggap itu sebagai satu sumbangannya kepada negara dan satu penghargaan buat dirinya. (rtky/m)


Dato’ Siti Nurhaliza Rancang Senarai SimplySiti Ke Bursa Malaysia

Jenama kecantikan milik Siti Nurhaliza, SimplySiti memang tidak perlu diperkenalkan lagi selepas dilancarkan tiga tahun lalu kerana ianya popular di kalangan penggemar kecantikan di Malaysia — malah produk SimplySiti kini sudah pun menembusi pasaran Timur Tengah.

Dek kerana kejayaan tersebut, Dato’ Siti Nurhaliza merancang untuk membawa SimplySiti Sdn Bhd selangkah ke hadapan dengan menyenaraikan syarikatnya itu ke Bursa Malaysia tidak lama lagi.

“Alhamdulillah, SimplySiti semakin berkembang. Saya target nak pastikan SimplySiti dapat masuk ke Bursa Saham. Saya tahu semua itu memakan masa dan perlukan strategi dan usaha yang lebih gigih daripada kami. Tapi saya yakin, ia tak mustahil,” ujarnya.

Penyanyi ini berkata demikian ketika majlis sidang media konsert amal Dato’ Siti Nurhaliza Live in KLCC: Where the Heart Is yang menyasarkan kutipan dana sebanyak RM4 juta untuk membantu golongan memerlukan. Maklumat lanjut di www.simplysiti.com.my. (rtky/m)


Nad Zainal Nafi Taja Kekasih

“Apa orang nampak saya ini kaya dan berduit sangat ke sampai nak taja kekasih pula? Saya nak tanggung belanja diri sendiri pun tak lepas, apa lagi nak taja orang lain,” ujar Nad Zainal sebagai respons yang menyatakan beliau menaja kehidupan kekasihnya.

Dakwaan Nad Zainal menaja kekasihnya, Azwan Kombos ini timbul selepas orang ramai melihat kerjaya jejaka itu yang juga seorang selebriti seperti tidak menentu.

Nad Zainal menjelaskan yang kekasihnya itu masih aktif berlakon dan banyak lagi filem juga drama beliau masih belum dikeluarkan.

“Orang bukan tahu pun latar belakang kewangan dia tapi main cakap saja. Saya kasihan pada dia tetapi tak apalah, selagi saya boleh jelaskan saya akan bercakap sebab benda itu tak betul,” tambahnya lagi yang menganggap semua ini lumrah. (rtky/m)


Google Raikan Ulang Tahun Kelahiran Yasmin Ahmad

Ini sesuatu yang bagus, Google. Jika anda buka muka hadapan Google sepanjang hari ini, anda akan melihat doodle terbaru yang awesome dari Google sebagai mengingati ulang tahun kelahiran Yasmin Ahmad yang jatuh pada 7 Januari.

Yasmin Ahmad yang lahir pada tahun 1958 merupakan seorang sutradara, penulis lakon layar dan kolumnis di Malaysia. Anak seni berbakat besar kelahiran Muar, Johor ini berkelulusan Ijazah Sarjana Muda Psikologi dari Universiti Newcastle, United Kingdom dan telah pergi meninggalkan kita semua pada 25 Julai 2009. al-Fatihah. (rtky/m)


Kemuka Bukti, Neelofa Tepis Dakwaan Ke Luar Negara Kerana Lari

Kasihan pula kami lihat Neelofa yang masih terpaksa menjawab persoalan ramai pihak tentang isu tangkapan khalwat yang tidak wujud dek kerana ramai yang tidak percaya.

Terbaru melalui Instagram, Neelofa mengirimkan bukti pembelian tiket penerbangan ke luar negara yang telah disahkan & dibeli jauh lebih awal dari tarikh beliau didakwa ditangkap khalwat iaitu pada 26 Disember 2013. Untuk mereka yang masih tidak percaya.

“Untuk mereka yang menganggap yang kononnya saya lari selepas dituduh dengan fitnah kes khalwat pada 26 Disember 2013. Ini adalah receipt saya yang ada tertera ISSUE DATE: 18Dec2013 TIME: 12.37pm,” tulis Neelofa semalam.

Neelofa turut menepis dakwaan yang kononnya beliau terbang ke luar negara untuk melarikan diri selepas tangkapan khalwat beliau dan berkata kisah beliau mahu menyambung pelajaran sudah diketahui sejak Oktober lalu.

“Dan sekali lagi, kalau betul saya terlibat dengan tuduhan yang tak masuk akal itu, pastinya saya tidak dapat ke luar negara dan harus ditahan untuk selesaikan kes tersebut. Bagi mereka yang memang mengikuti perjalanan kerjaya saya, cerita tentang saya mengambil short course in acting di New York Film Academy – LA campus dah mula keluar dari bulan October”

Okay selesai, puas hati? Sekarang kita layan saat saat awal Neelofa berada di Amerika Syarikat untuk memulakan pengajian pendek beliau dalam bidang lakonan. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.481)

VIDEO HARI INI: Lelaki ini menunjukkan yang diet permakanan dengan hanya menu McDonald’s untuk 90 boleh membantu menurunkan berat badan. Hmm.

Lagi tentang kejayaan individu kuruskan badan, Kim Kardashian kongsikan sekeping foto dirinya yang kini lebih langsing dan bertenaga walaupun baru sahaja bersalin. – Just Jared

Pelakon yang sering popular menerusi filem aksi, Steven Seagal kini dalam pertimbangan untuk memasuki bidang politik dan bertanding jawatan gabenor Arizona. – Huff. Post

Shila Amzah sekali lagi naik angin di media sosial apabila satu akaun palsu di laman Facebook memuatnaik gambar dirinya mengenakan busana pengantin dan pemilik akaun palsu itu gunakan status sudah berkahwin sekaligus mengundang reaksi peminat. – Sinar Harian

Jumlah kutipan tiket wayang di United Kingdom menurun buat pertama kali dalam sepuluh tahun dengan hanya mengaut £1.17 billion dan ini juga kejatuhan terbesar dalam 20 tahun. – THR

Filem Hollywood lakonan Leornado DiCaprio & arahan Martin Scorsese, Wolf of Wall Street tidak akan menjengah pawagam Malaysia kerana pengedar percaya ianya tidak melepasi tapisan filem tempatan. FYI, filem ini dibiayai syarikat milik orang Malaysia. – Cinema.com.my


Diana Danielle, Farid Kamil Bawa Anak Jumpa David Teo

Walaupun sebelum ini Farid Kamil dan Diana Danielle berkata yang mereka bakal mendedahkan identiti anak mereka menerusi satu program khas di televisyen, nampaknya peminat kini tidak lagi perlu menunggu lama.

Sejak kebelakangan ini, mereka tidak keberatan untuk kongsikan beberapa foto terkini anak sulung mereka yang diberi nama Muhammad ini dan terbaru Muhammad dibawa untuk berjumpa dengan Ketua Pegawai Eksekutif MIG, David Teo.

Dalam gambar yang dikongsikan melalui Instagram milik David Teo, Muhammad kelihatan gembira di samping ibu bapanya & ramai peminat yang melihat wajah anak kecil ini juga memuji betapa comelnya anak Farid Kamil & Diana Danielle ini.

Farid Kamil dan Diana Danielle selamat diijab kabul pada 3 November 2012 di Hotel Flamingo By The Lake, Ampang. Lagi gambar untuk tatapan anda. (rtky/m)


Emma Ma’embong, Zizan Razak Bercuti Sama Ke Amerika Syarikat?

Kosong dunia hiburan kita awal awal tahun begini dek semua selebriti pergi bercuti ke luar negara. Habiskan baki hujung tahun mungkin, heh. Dan, yang terbaru pasangan Zizan Razak dan Emma Ma’embong khabarnya kini berada di Amerika Syarikat.

Melalui kiriman di akaun Instagram mereka berdua, Zizan Razak & juga Emma Ma’embong masing masing berkongsikan beberapa keping foto mereka secara berasingan di San Francisco dan kini sudah bergerak ke Las Vegas pula.

BACA: Emma Maembong Sendiri Tak Pasti Apa Status Hubungan Dengan Zizan Razak

Tetapi, jelas dan nyata mereka tidak pergi hanya berdua dan percutian mereka ke Amerika Syarikat ini turut disertai rakan artis Kaka Azraff dan beberapa orang pegawai dari Wirefame Entertainment.

Kami tertarik juga dengan video yang dikirimkan Zizan Razak ini yang menunjukkan bakat beliau menari — secara random dan di tempat awam. #swag (rtky/m)


Paranormal Activity: The Marked Ones

Paranormal Activity: The Marked Ones (2014) ialah filem seram yang terkini dari siri filem yang sedia ada popular sejak 2007. Sekuel dan prekuel filem ini telah menjadi ikutan pembikinan filem cara murah dan mudah dari Hollywood selepasnya.

Walaupun sebenarnya, Cannibal Holocaust (1980) dan The Blair Witch Project (1999) ialah filem alumni terawal seangkatannya yang menjadi tontonan wajib peminat filem seram, namun siri Paranormal Activity yang berjaya beranak-pinak dibikin lagi dan lagi.

Kali ini, ia berkongsi mata dan telinga dengan penonton melalui lensa kamera Go-Pro menyorot dari jarak dekat kehidupan watak utamanya, Jesse (Andrew Jacobs) dimana sebahagian besar durasi dirakam oleh rakannya, Hector (Jorge Diaz). Nampaknya filem berstail ‘found footage’ sudah menjadi ‘product placement’ juga untuk jenama kamera peribadi?

Filem ini bermula dengan kisah santai kenakalan hidup seharian Jesse dan Hector di kawasan perumahannya. Jesse tinggal bersama neneknya (Renee Victor) dan kakaknya, Marisol (Gabrielle Walsh). Tiada apa-apa yang seram atau misteri pun berlaku. Anda layankan sahaja pengenalan ala diari yang tipikal itu kerana sememangnya sebegitulah teknik siri Paranormal Activity.

Kisahnya mula semakin menarik apabila Jesse dan Hector mula merakam secara curi-curi mengenai misteri jirannya, Anna (Gloria Sandoval) yang tinggal di pangsapuri bawah rumah Jesse. Anna dikhabarkan mengamalkan ritual ilmu hitam. Lalu rentetan kisah seram pun bermula tanpa henti apabila Jesse dan Hector memecah masuk rumah Anna selepas dia dibunuh.

Semenjak Jesse pulang dari rumah Anna, dia mendapati lengannya ada kesan gigitan ‘hantu’ yang menjadi titik mula penceritaan yang lebih seram sehingga tamat. Filem ini seterusnya bercerita mirip kisah remaja hebat dalam filem Chronicle (2012) yang digarap dengan huru-hara seperti filem REC (2007). Ok faham, filem-filem menggunakan teknik kamera ‘hand-held’ sememangnya adik-beradik dan rujuk-merujuk di antara pembikinan filem mereka. Itu tidak dinafikan. Filem yang mana lebih seram akan ditentukan oleh penonton.

Kepada pengikut setia siri filem Paranormal Activity akan memahami beberapa subplot yang diceritakan. Misalnya, siapakah cameo watak Ali Rey (Molly Ephraim) dan apakah kaitan Jesse sebagai anak tunggal lelaki dalam keluarganya. Begitu juga kesan gigitan di lengan Jesse dan tulisan ‘meus’ di dinding biliknya berkait rapat dengan kisah dari filem sebelum ini. Babak-babak finale genting di sebuah banglo di penghujung juga memberi petanda bahawa francais Paranormal Activity tidak akan berhenti untuk beberapa sekuel atau prekuel akan datang.

Adakah filem ini rakaman kisah benar? Tidak. Filem ini hanya menggunakan teknik penceritaan kononnya ia rentetan kejadian misteri dan seram yang benar-benar berlaku kepada Jesse dan orang sekelilingnya. Filem ini memaparkan kronologi tangkapan kamera setelah disambungkan melalui suntingan yang kelihatan seperti rawak tetapi sebenarnya telah disusun dengan rapi oleh pihak produksi.

Untuk sebuah filem seram, ia berjaya merencahkan elemen-elemen yang wajib diberikan kepada penonton. Sebahagian besar penceritaan bergantung sepenuhnya kepada persepsi yang sangat terhad melalui tangkapan kamera mengenai apa yang ada di sebalik ruang-ruang gelap dan menyeramkan. Detik-detik menunggu dan memerhatikan setiap apa yang akan tiba-tiba muncul di lensa kamera dibauri jeritan atau dentuman kuat ialah momen-momen seram yang menjadi permainan utama filem ini.

Christopher Beau Landon sebagai penulis skrip dan pengarah filem ini tahu bagaimana hendak menangani filem seram sebegini kerana dia jugalah penulis skrip untuk francais filem Paranormal Activity 2, 3 dan 4 sebelumnya. Kali ini walaupun ia berdikari mengenai kisah Jesse sahaja sebagai spin-off tetapi berjaya mengembangkan dan menambah plot kepada kisah Katie dari filem pertama siri Paranormal Activity. Filem kali ini juga lebih padat aksi lengkap dengan adegan perlanggaran kereta dan tembak-menembak.

Suntingannya lebih cepat dan lebih padat isinya serta mudah diikuti oleh penonton tanpa membiarkan babak-babak bosan panjang tanpa apa-apa berlaku seperti 4 filem terdahulu. Pembikinannya murah tanpa memerlukan muzik latar tetapi masih menggunakan teknik imej janaan komputer (CGI) untuk beberapa babak mistik.

Bila difikirkan semula, Landon sebagai pengarah masih berusaha keras untuk memastikan setiap tangkapan kamera mesti mengikut ‘timing’ atau titik waktu yang tepat bagi mendapatkan paparan babak yang sesuai disumbatkan CGI.

Paranormal Activity: The Marked Ones hanya mengasaskan cara filem realisme amatur pemaparan visualnya yang murah, tetapi mempunyai jalan cerita yang dikembangkan seperti filem komersial mahal yang lain. Maksud saya, ia ada permulaan watak Jesse yang biasa kepada luarbiasa serta menakutkan di akhir cerita. Sebagai sebuah filem seram, ia menghidangkan menu utama tanpa perlu disajikan appetizer dan dessert. Jika anda peminat tegar siri filem Paranormal Activity, filem ini ialah wajib tonton!


Nur Fazura Bakal Ganti Neelofa Untuk Musim Baru Program Nona?

Harian Metro hari ini melaporkan satu desas desus yang mengatakan Nur Fazura telah ditawarkan untuk memikul tugas sebagai pengacara Nona musim akan datang menggantikan Neelofa.

Laporan itu juga ada menyebut yang Fazura masih belum memberikan jawapan sama ada ingin menerima tugas itu atau tidak dan mungkin beliau perlukan lebih masa untuk memikirkan perkara ini kerana ianya bukan satu tugas mudah.

Atau, beliau akan memberikan kata putus selepas pulang dari bercuti di Amerika Syarikat ketika ini.

UPDATE-1: Fazura menerusi Berita Harian hari ini mengesahkan yang beliau menerima tawaran untuk menjadi pengacara Nona namun terpaksa menolak kerana terikat dengan komitmen lain.


Fakta Hiburan Yang Perlu Anda Tahu Sebelum Masuk Pejabat Hari Ini (N.480)

VIDEO HARI INI: Kalaulah laporan kaji cuaca kita di Malaysia boleh se-awesome ini. Heh.

Digandingkan buat pertama kali menerusi drama Projek Memikat Suami, Aiman Hakim Redza memuji bakat lakonan Emma Maembong walaupun baru dalam dunia seni dan banyak membantu dirinya dalam menghayati watak dan komunikasi. – Sinar Harian

Jumaat lalu, Justin Bieber telah mengirimkan sekeping gambar beliau bersama Selena Gomez melalui Instagram dan menguatkan lagi spekulasi yang mengatakan hubungan mereka kini kembali bertaut. Oh Selena. – Just Jared

Dalam satu temubual terbaru, Idris Elba menjelaskan yang beliau tidak akan memegang watak James Bond walaupun ramai peminat harapkan begitu & turut berkata apa yang berlaku semuanya adalah salah faham dna khabar angin belaka. – Huff. Post

Salah seorang ahli tetap program variasi popular Korea Running Man, Lee Kwang Soo telah hadir ke Malaysia untuk sesi bertemu para peminat pada hujung minggu lalu dan ini gambar beliau ketika berada di sini. – Beautiful Nara

Filem seram terbaru Paranormal Activity: The Marked Ones telah berjaya mengaut kutipan tiket sebanyak US$8.7 juta pada hari Jumaat lalu dan mungkin menjadikan filem ini di kedudukan nombor satu carta untuk hujung minggu. – EW


Kekasih Abadi: Duet Pertama Yusry KRU, Lisa Surihani

Selepas menjadi pasangan hero utama dalam filem Ular, Lisa Surihani dan Yusry KRU nampaknya melebarkan lagi dinamik mereka berdua sebagai suami isteri dengan merakamkan sebuah lagu khas meraikan cinta mereka.

Ini merupakan pengalaman pertama buat Lisa Surihani yang dalam pengetahuan kami tidak pernah merakamkan sebarang lagu, beliau akan merakamkan suaranya untuk berduet dengan Yusry Abdul Halim untul lagu berjudul Kekasih Abadi.

Kekasih Abadi merupakan lagu ciptaan Edry Abdul Halim dan lagu ini menterjemahkan rasa syukur Lisa Surihani & Yusry KRU tentang takdir yang menemukan mereka sehingga bergelar suami isteri yang sah — ikrar cinta sejati mereka turut diabadikan.

Lagu tersebut juga digunakan sebagai lagu tema bagi sebuah program travelog Paspot Cinta Yusry Lisa dalam 13 episod yang bakal menemui peminat di kaca TV bermula Mac 2014 di RTM 2.

Bercakap tentang travelog, Yusry KRU & Lisa Surihani kini sedang berada di luar negara untuk menikmati percutian hujung tahun mereka dan terbaru mereka berada di Amerika Syarikat untuk menyambut tahun baru. Ini gambar mereka, enjoice!


Fakta Hiburan Yang Perlu Anda Tahu Sebelum Masuk Pejabat Hari Ini (N.479)

VIDEO HARI INI: Ini trailer penuh berdurasi 154 saat yang penuh aksi dan babak tidak masuk akal untuk filem Indonesia berjudul The Raid 2: Berandal.

Bintang The Big Bang Theory, Kaley Cuoco telah selamat bergelar isteri kepada Ryan Sweeting dalam satu majlis perkahwinan pada ambang tahun baru lalu di Hummingbird Nest Ranch sekitar Santa Susana, California. – Just Jared

Rakan dan juga ahli kumpulan Girl’s Generation (SNSD), Sooyoung melahirkan rasa gembira beliau dengan hubungan cinta yang kini terjalin antara YoonA & Lee Seung Gi dalam satu temubual di televisyen Korea. – Soompi

Selamat datang tahun baru dan ini senarai 81 buah filem Hollywood yang keluar pada tahun 2014 dan perlu anda tonton: The Monuments Men, The LEGO Movie, RoboCop, The Grand Budapest Hotel, Need for Speed dan banyak lagi. – Huff. Post

Jika anda mengikuti sitkom Fresh Prince of Bel-Air pasti anda ingat akan Uncle Phil dan pelakon yang membawakan watak itu, James Avery telah meninggal dunia semalam pada usia 68 tahun akibat komplikasi pembedahan. – Telegraph

Walaupun pernah dicop sebagai seorang yang suka bersosial, Jue Aziz berkata yang beliau sebenarnya seorang yang suka menghabiskan masa di rumah sebagai satu terapi& suka mencuba resepi baru jika ada kelapangan. – Sinar Harian


Nurul Wahab Dedahkan Nama Anak, Ada Sebab Berahsia

Sebelum ini Nurul Wahab Depp hanya mendedahkan nama bayi sulung bersama suami, Eric Depp sebagai Z dan selebriti ini mengakui mempunyai sebab tersendiri kenapa beliau merahsiakan nama penuh anaknya itu dari khalayak ramai.

“Saya terasa hati dengan sesetengah pihak yang selalu hendak tahu semua perkara termasuk soal peribadi yang adakalanya terlalu personal bagi saya.

“Tapi apabila sudah berkongsi, lain pula jadinya, tetap ada perkara yang orang tak puas hati. Jadi, lebih baik saya rahsiakan dulu sampai waktu yang betul-betul sesuai seperti sekarang,” ujarnya kepada Kosmo! hari ini.

Menerusi tulisan beliau di blognya, Nurul Wahab mendedahkan yang nama Zachary Depp dipilih dari senarai nama yang dibuat selepas tahu yang bayi yang bakal lahir adalah lelaki dan suaminya cenderung untuk memilih nama Mikhail.

Penyanyi ini turut mendedahkan yang beliau suka akan nama Zachary bermula sejak zaman di sekolah lagi apabila terjatuh hati akan seorang senior kacak dengan nama yang sama.

Menurut Nurul Wahab lagi, Zachary Depp yang bakal berusia 3 bulan esok sebagai seorang yang tidak banyak ragam dan akan tersenyum kepada beliau dan suami setiap kali bangun pagi.

Nurul Wahab turut kongsikan beberapa keping gambar Zachary Depp untuk tatapan para peminat yang ingin melihat wajah anaknya yang mempunyai darah French-mamak itu. Heh.


YoonA SNSD Dan Lee Seung Gi Kini Sah Bercinta, Jadi Pasangan Hangat Korea

Jarang kisah dari bumi Korea menjadi berita utama di sini namun berita tentang pasangan kekasih baru di dunia hiburan sana kali ini memang tidak boleh dilepaskan.

Dunia kpop memulakan tahun 2014 dengan sesuatu yang besar apabila penyanyi Lee Seung Gi & salah seorang ahli kumpulan Girls’ Generation (SNSD) YoonA disahkan kini sedang bercinta.

Pasangan ini didedahkan telah keluar bersama beberapa kali oleh agensi berita Dispatch di Korea lengkap dengan gambar dan agensi selebrriti ini masing masing mendedahkan yang mereke berdua sudah bersama sejak September lalu.

This is a huge deal dan mungkin pasangan selebriti Korea paling hangat selepas Rain dan Kim Tae Hee. Untuk perspektif anda yang tidak mengikuti dunia kpop, ini merupakan versi mereka untuk kisah percintaan Jennifer Aniston & Brad Pitt.

Lee Seung Gi bukan sahaja seorang pelakon televisyen popular di Korea, beliau juga mempunyai beberapa lagu balada yang menjadi hits dalam dunia hiburan di sana, juga seorang bintang program variety dan popular di kalangan jenama & iklan.

YoonA sendiri mempunyai kelebihan sendiri sebagai salah seorang bintang Korea dengan nilai komersial terbesar melalui iklan & jenama selain bergelar model juga pelakon drama TV. Beliau juga dinobatkan sebagai salah seorang wanita tercantik di Asia.

Peminat juga rata rata senang dengan hubungan baru Lee Seung Gi & YoonA SNSD dan berharap mereka kekal selamanya. Aww.


Akaun Twitter Kena Godam, Najwa Latif Nafi Kena Raba

Malam tahun baru yang lalu, Najwa Latif khabarnya telah mengirimkan satu status di akaun Twitter mengesali tindakan segelintir peserta himpunan TURUN di Dataran Merdeka yang bertindak liar dan ada yang ambil kesempatan meraba wanita.

Namun, status beliau itu telah disalah erti oleh mereka di Twitter dengan mengatakan yang Najwa Latif sendiri telah diraba peminat ketika mengadakan persembahan pada Konsert Ambang Tahun Baru 2014 di Dataran Merdeka baru baru ini.

“Sejujurnya tak ada apa berlaku. Saya ada bersama kakak & pengurus ketika konsert itu. Apabila selesai saja persembahan, kami terus masuk kereta dan pulang dengan selamat”

“Saya sendiri tak pasti & keliru bagaimana boleh timbul tuduhan itu. Benda ini mungkin berpunca daripada akaun Twitter saya kena godam dengan orang tak bertanggungjawab dan menyamar sebagai saya dengan memuat naik mesej kononnya saya kesal dengan apa berlaku malam tadi”

“Yang buat saya sedih dan kesal apabila segelintir peminat menghentam saya dengan kata-kata kesat kerana ‘tweet’ itu kerana mereka sangkakan ia adalah daripada saya. Padahal benda itu tak berlaku pun,” luah Najwa Latif kesal. (rtky/m)


Johan As’ari Nafikan Guna Agama Untuk Rapat Dengan Wanita

Kalau sedar, sebenarnya tidak banyak kenyataan keluar dari mulut Johan As’ari selepas keputusan kontroversi beliau untuk memutuskan hubungan dengan Lana Nordin dengan alasan keluarga tidak merestui hubungan mereka.

Johan As’ari sehingga hari ini menerima banyak kritikan & kecaman dari para peminat mengatakan dirinya seorang lelaki kasanova dan suka mempermainkan hati wanita.

Bercakap kepada Sinar Harian hari ini, Johan As’ari tidak melatah dengan segala apa kritikan yang timbul dan terus bersyukur kerana mempunyai peluang untuk memperbaiki dirinya sendiri lepas kontroversi tersebut.

“Setulus hati saya tak pernah terdetik untuk mempermainkan perasan wanita. Segala yang berlaku adalah asam garam kehidupan. Soal menggunakan agama untuk rapat dengan wanita pastinya tak benar, kerana bagi saya dakwah itu adalah kerja kita sesama Muslim”

“Manakala tanggungjawab & aktiviti sehari-hari adalah ibadah kita. Ke mana jua saya pergi agama tetap saya bawa bersama,” ujar Johan As’ari.

Mengakui diri sebagai manusia biasa yang tidak terlepas dari membuat kesilapan, Johan As’ari berharap semua pihak tidak memanjangkan kontroversi ini dan turut bimbang ianya akan kembali terjadi. (rtky/m)


Wawa Zainal, Aeril Zafrel Bulan Madu & Sambut Tahun Baru Di London

Selepas kontroversi yang melanda pasangan ini beberapa bulan lalu, pasangan ini seakan senyap dari dunia hiburan. Mungkin masing masing sibuk fokus kepada keluarga kecil yang baru dibina.

Aeril Zafrel dan Wawa Zainal kini berada di London khabarnya untuk berbulan madu buat pertama kali sejak pernikahan mereka menjadi perhatian ramai sekitar Oktober 2013 yang lalu.

Pastinya pasangan ini turut membawa anak sulung mereka, Ahmad Fakharuddin Attar untuk sama sama menikmati percutian di kota Eropah itu dan mereka sekeluarga akan turut menyambut tahun baru di sana. Bertuah badan. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.478)

VIDEO HARI INI: Kita kekurangan stesen televisyen & rancangan berita untuk tampil dengan kompilasi sebegini namun terima kasih kepada bilik berita luar negara, ini koleksi terbaik bloopers mereka. Mungkin anda perlu pakai earphones, jika di pejabat.

Filem dokumentari Justin Bieber, Believe yang kini sudah berada di pawagam hanya berjaya mengaut kutipan tiket sebanyak US$4.5 juta sepanjang lima hari tayangan & ini sebenarnya satu yang mengecewakan walaupun kos pembikinannya sangat rendah. – THR

Bintang pop Taylor Swift menduduki tangga teratas dalam senarai selebriti paling pemurah atau berkebajikan sepanjang tahun 2013 yang dikeluarkan oleh DoSomething.org dikuti oleh One Direction, Beyoncé & Paul Walker. – Entertainment Weekly

Istana Budaya yang menjadi lokasi untuk pelbagai pementasan muzik, teater & konsert berprestij telah berjaya mengutip jualan tiket sebanyak RM9 juta dan angka ini meningkat dari kutipan tahun lepas berjumlah RM8.3 juta. – Sinar Harian

Bintang filem Twilight, Kellan Lutz yang juga merupakan sahabat baik kepada Liam Hemsworth dikatakan sedang mendekati Miley Cyrus dan mereka berdua dilaporkan telah keluar bersama baru baru ini. Ambil peluang nampak. – US Magazine

Filem epik samurai yang dibintangi Keanu Reeves, 47 Ronin dilaporkan telah pun mengalami kerugian sebanyak US$175 juta selepas filem ini tidak mendapat sambutan menggalakkan dari para peminat filem. Ouch! – USA Today


Pengurus Nafi Neelofa Kena Tangkap Khalwat Kelmarin

Pengurus Noor Neelofa Mohd. Noor atau Neelofa, Mohd. Amer Shafiq Khalip menafikan sekeras-kerasnya tentang berita pelakon berkenaan telah ditangkap khalwat malam kelmarin.

Amer berkata, pada malam pelakon tersebut dikatakan ditangkap khalwat, dia menemani Neelofa hadir ke majlis pelancaran Galaxy Mobile App di sebuah restoran terkemuka di Kuala Lumpur.

Neelofa menerusi akaun laman sosial beliau memberikan komen tentang isu ini.

“Jika benar saya ditangkap khalwat pastinya saya masih berada di Malaysia untuk selesaikan kes ini. Sekarang saya berada di luar negara untuk meneruskan pengajian saya”

“Saya harap pihak yang berkenaan bertanggungjawab atas fitnah dan artikel tersebut, terima kasih,” tulisnya yang turut mendakwa kisah ini menjatuhkan maruahnya.


The Secret Life of Walter Mitty [REVIEW]

The Secret Life of Walter Mitty (2013) ialah sebuah filem drama komedi fantasi arahan dan lakonan utama Ben Stiller yang terkini. Filem ini merupakan adaptasi dari cerpen dengan judul yang sama karya James Thurber (1939) yang juga pernah diangkat ke versi filem pada tahun1947. Kali ini ia dibikin dengan bantuan imej janaan komputer (CGI) yang menyeronokkan lagi penceritaanya berbanding filem adaptasi yang terdahulu.

Sinopsisnya begini, Walter Mitty mesti mengembara ke luar dari dunia selesa dan angan-angannya untuk mencari Sean O’Connell (Sean Penn) iaitu pemilik sekeping negatif gambar no-25 yang hilang. Desakan pencarian tanpa diduga itu ialah kerana ia akan diterbitkan sebagai gambar muka depan terbitan terakhir majalah Life. Yang menjadi taruhan filem ini ialah persoalan: mampukah Walter Mitty benar-benar akan menjumpai Sean atau ia sekadar salah satu dari angan-angan melampau dalam fikirannya sahaja?

Adaptasi filem kali ini hanyalah mengambil asas watak Walter Mitty sahaja yang suka berfantasi dalam kehidupan harian tanpa mengikut jalur cerita aslinya. Pengubahan paling ketara untuk versi filem ini ialah latar watak asal Walter Mitty yang sepatutnya sudah berkahwin.

Ben Stiller mengkreatifkan ceritanya melalui jalan mudah dari perwatakan Walter Mitty yang bujang terlajak serta risiko akan dibuang kerja seandainya dia tidak menghantar tugasan terakhir yang sangat penting itu.

Di samping itu, watak teruna yang keseorangan Mitty memudahkan tambahan plot pencarian seorang kekasih yang sejati iaitu Cheryl Melhoff (Kristen Wiig) seorang ibu tunggal kepada Rich Melhoff (Marcus Antturi). Kelemahan dalaman sebagai seorang yang suka berangan itulah konflik utamanya. Kekurangan luaran dari sudut kehidupan sosial Mitty yang terpinggir keseorangan itu pula ialah cabaran untuk dia buktikan bahawa hidupnya bukanlah seteruk yang disangka. Dari situ, filem ini dikembangkan sebagai sebuah ‘road movie’ yang akan memperlihatkan perubahan diri Walter Mitty dari seorang ‘loser’ kepada seorang ‘hero’ yang matang.

Itulah kelebihan menulis semula sesebuah karya yang diadaptasi kerana Ben Stiller tidak terikat dengan seratus peratus versi asal cerpennya. Ia menjadi sebahagiannya sebagai sebuah filem komedi romantik hubungan di antara Mitty dan Cheryl. Main tarik-tali perasaan cinta itulah yang dimainkan di awal cerita sebagai salah satu punca Mitty perlu berubah untuk membuktikan sesuatu kepada Cheryl dan anaknya.

Filem ini seolah cuba menggarap penceritaan filem-filem komedi seperti Mr. Bean’s Holiday (2007) yang dicampur dengan drama umpama The Motorcycle Diaries (2004). Perwatakan naif Mitty seiras watak Forrest Gump (1994) yang mempunyai kekuatan seperti watak About Schmidt (2002). Namun begitu, Walter Mitty masih terserlah sebagai watak unik yang menjadi rujukan sejak cerpennya dahulu sebagai simbol seseorang yang suka berhalusinasi atau berangan semasa hidup seharian seperti juga watak dongeng Mat Jenin tempatan kita.

The Secret Life of Walter Mitty juga menyorot beberapa plot tambahan yang relevan kepada isu semasa. Misalnya kemodenan teknologi internet yang menamatkan riwayat majalah Life versi cetakan yang hanya akan diterbitkan secara online. Kesan dari perubahan itu digambarkan dengan pengecilan syarikat Mitty bekerja dengan menamatkan perkhidmatan jawatan-jawatan yang dianggap tidak penting lagi. Watak wakil majikan yang menjengkelkan iaitu Ted Hendricks (Adam Scott) begitu sinonim kepada penonton yang pernah dan sedang berdepan dengan boss sebegitu. Begitu juga watak rakan sekerja paling rapat kepada Mitty iaitu Hernando (Adrian Martinez) ialah kawan susah-senang di pejabatnya yang biasa kita bergosip.

Filem ini menyumbatkan beberapa ‘product placement’ yang kelihatan bersahaja tetapi menjadi alat pemasaran yang berkait dengan ceritanya. Pengenalan laman sesawang E-Harmony untuk pencarian pasangan di atas talian oleh watak Todd Maher (Patton Oswalt) dari awal-awal cerita lagi menjadi titik-titik plot singgahan yang mengingatkan tentang perubahan diri Witty. Begitu juga kisah kononnya selepas kematian bapanya, Witty bekerja di Papa John’s. Tetapi kadangkala ada juga plot yang menghairankan serta berlebihan misalnya telefon bimbit Witty sentiasa ada ‘coverage’ di serata dunia tidak kira di mana sahaja waima di atas gunung Himalaya! Hebat!

Latar keluarga Mitty juga memberikan kisah kekeluargaan yang manis. Hubungan Mitty dengan ibunya, Edna Mitty (Shirley MacLaine) dan adiknya, Odessa Mitty (Kathryn Hahn) dikembangkan sebagai subplot yang memberikan asal-usul kenapa Mitty masih bujang kerana dia menyara keluarga selepas kematian bapanya. Watak ibunya juga menjadi penyimpul dan penyelamat konflik Mitty di saat-saat genting hampir ke penghujung cerita.

Kekuatan utama filem ini ialah sinematografi dan muzik latarnya. Mungkin tanpa kombinasi kedua-dua elemen itu, filem ini akan hanya menjadi sebuah filem yang sarat dengan masalah konflik tipikal kehidupan bekerja di kotaraya Amerika sahaja. Filem ini bermula dari sebuah bilik kecil dan tenang bunyi suasana Mitty di depan laptop sahaja.

Ia bergerak semakin pantas mengikut larian Mitty diiringi alunan muzik yang semakin membuak. Filem ini menjadi bertambah menarik diikuti kerana pengembaraan getir Mitty menjejaki Sean O’Connell melalui berbagai lokasi alam sekitar seumpama menonton rancangan tv National Geographic yang penuh drama.

Susunan babak yang diselang-seli sesekali dunia fantasi Witty berjaya mengajak penonton untuk ‘percaya’ dan sekaligus mahukan pengalaman realiti Witty yang lebih hebat. Plot perjalanan Witty yang akan sentiasa jaraknya setapak tertinggal dari Sean menjadikan pencariannya mengikuti laluan yang sukar dan hampir mengecewakan. Akhirnya pertemuan Witty dan Sean menyerlahkan sesuatu yang lebih penting dari sekeping negatif no-25 itu. Witty sebenarnya menemui ‘dirinya’ sendiri.

The Secret Life of Walter Mitty ialah filem arahan dan watak lakonan oleh Ben Stiller yang sedap. Sesekali ada sebahagian diri kita di dalamnya. Sama ada anda suka atau tidak, bergantung kepada latar siapa diri anda? Kalau diringkaskan, mungkin ia kisah individu seperti hashtag #foreveralone yang berubah menjadi seorang insan yang berguna dan ramai kawan!


Kakak Johan As’ari Nafi Keluarga Halang Hubungan Dengan Lana Nordin

Adakah Johan As’ari menggunakan alasan restu keluarga semata mata mahu lari dari komitmen yang sudah di’janjikan buat Lana Nordin? Pendedahan dari salah seorang ahli keluarga beliau nampaknya seperti mengiyakan perkara ini.

BACA: Johan As’ari Tidak Pernah Anggap Lana Nordin Sebagai Kekasih, Hanya Kawan Biasa

Berita Harian melaporkan yang kakak kepada Johan As’ari, Farah Alya As’ari mendedahkan yang keluarga mereka tidak menentang hubungan dengan Lana Nordin tetapi menasihati pelakon itu untuk mengenali hati budi wanita itu sebelum berkahwin.

“Kami tidak halang Johan dan Lana bercinta. Cuma kami terkejut kerana dia membuat keputusan terburu-buru untuk berkahwin. Lagi pun kami belum pernah bertemu dengan Lana. Kalau boleh, perkenalkan teman wanitanya itu kepada keluarga sebelum dia buat apa-apa keputusan”

“Kami sekeluarga tidak pernah memberi tekanan atau memaksa Johan putuskan hubungan dengan Lana, dia sendiri yang membuat keputusan itu”

“Saya terkejut dengan keputusannya itu kerana Johan tidak pernah bercerita masalahnya. Setiap kali kami berhubung melalu khidmat mesej dalam group keluarga, Johan tidak pula bercakap mengenai Lana,” ujar kakak Johan As’ari itu. (rtky/m)


Emma Maembong Mangsa Penyeluk Saku, Kerugian RM5000

Malang buat pelakon ini apabila hajat untuk berbelanja sakan bersempena perayaan hari Krismas baru baru ini tidak kesampaian apabila beg duit dan telefon bimbit miliknya dilarikan penyeluk saku dalam kejadian di Lot 10 di Jalan Bukit Bintang di sini kelmarin.

Kosmo! hari ini laporkan yang kejadian tersebut menyebabkan Emma Maembong mengalami kerugian sebanyak RM5,000 dan kejadian itu dipercayai dilakukan oleh warga asing yang sering melakukan aktiviti itu di sekitar kawasan tersebut.

Hilang wang ringgit boleh dicari, asal diri Emma Maembong selamat. Risau abang Zizan. Eh.

UPDATE-1: Pengurus artis di Wirefame Entertainment memaklumkan kepada kami melalui Twitter yang Emma Maembong tidak mengalami kerugian atau hilang kerana sempat batalkan kad bank.


Lisdawati Hamil Empat Bulan & Kongsi Rahsia Tampil Menawan

Kami teringat yang Fauzi Nawawi pernah mengulas tentang ura ura yang isterinya, Lisdawati hamil tidak berapa lama dahulu dengan meminta supaya para peminat mendoakan mereka untuk dikurniakan cahayamata baru — tetapi kami lupa sumbernya di mana.

Apa yang penting, Lisdawati menerusi laporan Sinar Harian hari ini mengakui dirinya kini sedang hamil empat bulan dan ini merupakan anak ketiga beliau bersama suami tercinta, Fauzi Nawawi.

Lisdawati berkata yang beliau mengalami alahan yang teruk untuk kehamilan kali ini dan memiliki fasa turun naik emosi yang tidak menentu.

“Saya alami alahan yang agak teruk kali ini, makan agak memilih dan makanan yang saya makan mesti masih panas. Saya juga agak ‘moody’ tetapi saya cuba kawal kerana masih bekerja dan sibuk dengan tugasan harian”

Walaupun sedang hamil, Lisdawati tetap meneruskan karier lakonan beliau & berkata tidak sukar untuk sembunyikan perut kerana memakai tudung dan baju yang longgar.

“Walaupun sayanghamil empat bulan kini, saya tidak ada masalah untuk berlakon dan sorokkan perut kerana bila bertudung, baju lebih longgar, jadi tak nampak sangat,” tambahnya.

Apa lagi tips kesihatan yang diberikan Lisdawati? Baca di Sinar Harian. (rtky/hmz)


Nur Fathia: Kini Masih Berkawan Rapat, Doakan Saya & Aiman Ada Jodoh

Kali terakhir kami menulis tentang hubungan pasangan ini adalah sekitar Ogos 2013 yang lalu dan jadi apa cerita pasangan ini sekarang? Masih sama. Heh.

Nur Fathia ketika ditemui di sidang media drama bersiri Ariana Rose di Sri Pentas baru baru ini mengakui yang beliau masih berkawan rapat dengan Aiman Hakim Ridza namun tidak mahu melabelkan hubungan mereka sebagai pasangan kekasih.

“Selagi tiada jodoh, selagi itu saya tidak akan beritahu status hubungan kami. Secara umumnya, Aiman ada ciri-ciri calon suami idaman semua wanita. Dia bersikap realistik dan bijak walaupun masih muda. Apapun, saya harap semua orang boleh mendoakan kami ada jodoh”

“Sebelum jadi artis memang sudah berkawan dengan Aiman tapi sekarang lebih rapat lagi. Kalau ada jodoh apa salahnya, saya tidak mahu mengaku saya bercinta dengan Aiman sebab tidak manis kalau sekejap couple sekejap putus — selagi dia tak masuk meminang saya taknak mengaku bercinta,” ujar Nur Fathia.

Dalam masa yang sama, ada juga desas desus mengatakan aktress ini menjalinkan hubungan dengan seorang VVIP namun Nur Fathia menafikan semua itu kerana tidak pernah berjumpa mana mana VVIP dalam hidupnya selama ini. (rtky/hmz)


Izara Aishah Rancang Kahwin 7 Tahun Lagi, Akan Kurang Berlakon

Pelakon yang popular menerusi drama Oh My English! Izara Aishah memaklumkan bahawa sudah mempunyai target untuk menamatkan zaman bujangnya iaitu ketika dia sudah mencecah usianya yang ke-28 tahun dan ini bersamaan dengan 7 tahun lagi dari sekarang.

“Saya sudah mempunyai target untuk berkahwin apabila usia saya sudah mencapai 28 tahun — tetapi kekasih saya mahu kami berkahwin lagi 3 tahun,” katanya sambil tersenyum.

Dia juga menjelaskan bahawa sekiranya dia sudah berkahwin, bakal suaminya itu mahu dia mengurangkan aktiviti lakonan dan disebabkan itulah dia masih belum bersedia untuk berkahwin dalam masa yang terdekat ini.

“Saya sebenarnya cukup bertuah apabila kekasih saya faham kerjaya saya tetapi apabila sudah berkahwin kelak, dia mahu saya kurangkan aktiviti lakonan. Sebab itulah saya belum bersedia untuk berkahwin dan meninggalkan kerjaya saya ini,” katanya sambil berseloroh.

Sementara itu, Izara turut menjelaskan bahawa dia belum bersedia untuk membawakan watak sebagai seorang pelacur di usianya kini.

“Setakat ini, watak ‘pelacur’ tidak mampu untuk saya bawakan kerana saya belum bersedia dan memandangkan juga faktor usia saya yang masih belum sesuai untuk watak seperti itu, dan ternyata ianya berat bagi saya”, ujarnya jujur.

Perkembangannya yang lain, Izara akan muncul dalam telemovie Oh My English: Hello America! yang akan disiarkan di saluran Astro pada 15 Januari depan. (rtky/hfz)


Johan As’ari: Lana Nordin Hanya Kawan Biasa, Tidak Pernah Jadi Kekasih

Ouch. Kalau kami jadi Lana Nordin, kenyataan ini memang pedih untuk kami terima. Sebulan yang lalu, Johan As’ari beriya mengatakan yang Lana Nordin merupakan wanita yang didoakan bertemu jodoh denganya di depan kaabah ketika mengerjakan umrah.

BACA: Johan As’ari Dan Lana Nordin Putus Cinta Selepas Tidak Dapat Restu Keluarga

Hari ini menerusi laporan Kosmo!, Johan As’ari berkata yang beliau tidak pernah meletakkan status kekasih pada Lana Nordin dan menganggap hubungan dengan pelakon itu hanya sekadar kawan biasa yang rapat dengan dirinya.

“Sebagai seorang pelakon yang berkecimpung dalam industri ini, saya mempunyai ramai kawan. Ada yang saya anggap sebagai teman biasa dan ada juga yang rapat dengan saya. Kenalan yang rapat bukan bermakna hubungan kami lebih daripada itu”

“Selama ini, saya tidak meletakkan sebarang taraf ketika berkawan dengan Lana. Apa yang pasti sekarang, status saya dan Lana hanya kawan biasa sahaja”

“Apa yang saya boleh katakan juga kini, soal masa depan dan hubungan cinta, saya serahkan semuanya pada takdir Allah. Semua keputusan terletak ditangan-Nya,” ujar Johan As’ari.

Dalam laporan sama, Johan As’ari turut menolak dakwaan yang mengatakan dirinya dahagakan publisiti murahan dengan membuat tindakan mengejut sebegini. (rtky/m)


Nabila Huda Akui Sudah Temui Kekasih Baru, Enggan Cerita Lanjut

Nabila Huda antara selebriti tanah air yang kisah cintanya sering menjadi perhatian para peminat dan bukan peminat. Kisah terbaru ini pastinya akan diperhati dengan mendalam oleh penganalisa bebas dunia hiburan selepas ini.

Ditemui wartawan ketika sidang media drama Ariana Rose di Sri Pentas TV3, Bandar Utama baru baru ini Nabila Huda mengakui yang hatinya kini sudah dimiliki oleh seorang lelaki yang baru dikenalinya beberapa bulan yang lalu.

“Alhamdulillah, kehadirannya membuatkan saya cukup gembira. Kami masih lagi baru beberapa bulan menjalinkan hubungan. Apa yang boleh saya katakan, dia lelaki yang saya cari selama ini. Bagaimanapun saya tidak mahu cerita panjang siapakah lelaki yang dimaksudkan itu”

Nabila Huda turut berkata yang beliau sebenarnya teruja untuk berkongsi kisah cinta barunya ini namun memilih untuk berdiam diri dari berkongsi kisah peribadi berdasarkan pengalaman lalu.

“Apabila saya tidak hipokrit berkongsi hal peribadi, ada pula pihak lain yang cuba mengambil kesempatan terhadap saya. Itu yang saya tidak mahu ia berlaku,” ujarnya. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.477)

VIDEO HARI INI: Azam tahun 2013 ingin pandai menari tetapi masih belum buat apa apa? Masih ada masa dan anda hanya perlu tonton video di atas. Ya, sama sama.

Kanye West dalam masalah lagi & kali ini melibatkan sample yang digunakan dalam lagu Bound 2 yang mana didakwa telah digunakan tanpa kebenaran penyanyi asal lagu tersebut yang keluar sekitar tahun 1971. – Entertainment Weekly

Filem hits lakonan Robert Downey Jr, Iron Man 3 telah dinobatkan sebagai filem paling laris untuk tahun 2013 apabila berjaya mengutip US$1.2 billion selepas ditayangkan di seluruh dunia dan kalahkan Despicable Me 2 dengan US$918.4 juta. – Contact Music

Pelakon Zahiril Adzim mengakui kehidupannya banyak berubah sejak kehadiran cahaya mata sulung yang diberi nama Nadi Anaqi dan isterinya Shera seorang yang pandai menjaga anak dan masih belum yakin untuk mengambil pembantu rumah untuk menjaga anak mereka. – GUA

Jika Malaysia ada Soo Wincci sebagai wakil dalam senarai wanita tercantik dunia, dunia hiburan Korea mempunyai 14 orang wanita termasuk Nana, Taeyeon & Suzy yang tersenarai dalam senarai 100 Most Beautiful Faces of 2013. – Soompi

Pasangan penyanyi yang mula bercinta selepas merakamkan lagu duet Almost Is Never Enough, Ariana Grande dan Nathan Sykes dikhabarkan telah berpisah beberapa minggu lalu dan sumber menyebut yang mereka berdua sudah tidak berminat untuk terus bercinta. – US Weekly


Soo Wincci Dalam Senarai 100 Wanita Tercantik Di Dunia

Ya, Soo Wincci telah tersenarai sebagai salah seorang pemilik wajah tercantik di dunia untuk tahun 2013 yang dikeluarkan oleh Independent Critics yang berpangkalan di United Kingdom dan Amerika Syarikat baru baru ini.

Soo Wincci menduduki tangga ke 91 dalam senarai itu sekaligus berada di atas nama besar Hollywood seperti Rosie Huntington-Whiteley & Amanda Seyfried yang masing masing menduduki tangga 100 dan 93 dalam senarai The 100 Most Beautiful Faces 2013.

“Bayangkan album Melayu saya baru saja dilancarkan dan tiba-tiba pengurus promosi untuk pasaran Melayu berhenti mengejut. Berita nama saya tersenarai dalam carta itu membuatkan saya bangun semula untuk bekerja keras mengharumkan nama negara”

Beliau berkata demikian kepada Harian Metro hari ini dan menyifatkan ianya satu motivasi tinggi buat dirinya dalam kerjaya beliau ketika ini. Tahniah Soo Wincci! (rtky/m)


Johan As’ari, Lana Nordin Putus Cinta

Selepas beberapa isu timbul tentang restu keluarga & penerimaan mereka terhadap hubungan cinta pasangan ini, Johan As’ari & Lana Nordin mengesahkan yang hubungan cinta mereka sudah berakhir kerana masalah tersebut.

Menerusi Berita Harian hari ini, Johan As’ari berkata hubungannya dengan Lana Nordin secara rasmi putus kelmarin, selepas keluarganya tidak menerima pelakon itu.

“Saya sebenarnya berat mahu melepaskan Lana. Tapi saya tidak mahu menyeksanya. Lebih baik, kami berpisah daripada saya terus menyeksa hati dan perasaan Lana”

Johan As’ari menambah yang beliau sayangkan Lana Nordin namun terpaksa memilih keluarga kerana tidak mahu bergelar anak derhaka kerana ibu tidak merestui hubungannya dengan aktress itu sebelum ini.

“Saya minta maaf. Keputusan ini tentu melukakan hati Lana dan keluarga. Tetapi saya terpaksa buat keputusan kerana tidak mahu terus memberi harapan kepada Lana,” ujarnya.

Lana Nordin Beri Peluang Johan As’ari Buktikan Janji & Kata Manis

Lana Nordin dalam laporan sama berkata yang beliau sudah jangka perkara ini selepas Johan As’ari sering berdolak dalik sejak hubungan mereka ditentang keluarga.

“Saya bukan bodoh, tiga hari bertemu terus dilamar sebagai isteri, boleh percayakah? Saya beri Johan ruang untuk membuktikan janji dan ungkapan manisnya, tapi nampaknya baru sebulan lebih Johan sudah mengaku kalah,” ujarnya reda dengan ketentuan ini. (rtky/m)


Gambar: Resepsi Perkahwinan Pertama Fizo Omar & Mawar

Sebelum ini berita mengatakan yang pasanagn Fizo Omar & Mawar bakal mengadakan 3 majlis resepsi untuk perkahwinan mereka selepas pulang dari berbulan madu di Eropah dan resepsi pertama sudah pun selesai berlangsung.

BACA: Balik Bulan Madu, Fizo Omar & Mawar Bakal Adakan Tiga Resepsi Perkahwinan

Memang nampak meriah resepsi perkahwinan yang diadakan di Butik Fareeda Pulau Pinang apabila ianya dibanjiri oleh ribuan peminat pasangan ini yang mahu melihat Fizo Omar & Mawar secara lebih dekat sekaligus meraikan pengantin baru ini.

Berikut merupakan gambar sekitar majlis yang berlangsung pada 22 Disember yang lalu & dapat kita lihat, masih bersinar seri pengantin baru pasangan Fizo Omar & Mawar ini. Enjoice!


Pulang Dari Hong Kong, Isteri Aaron Aziz Kini Tampil Bertudung

Buat peminat Aaron Aziz, isterinya Diyana Halik sering dilihat sebagai insan terpenting dalam perkembangan kerjaya pelakon popular itu dan kini ada berita gembira yang disampaikan buat para peminat tentang penampilan beliau.

Aaron Aziz yang ditemui semasa berlangsung sidang media Oh My English: Hello America! pagi tadi tampil bersama-sama dengan isterinya, Diana Halik yang kini tampil berhijab selepas kepulangan mereka dari Hong Kong.

“Alhamdulillah saya bersyukur sekali perubahan yang dilakukan Diana pada hari ini. Saya agak pelik sedikit kerana selalunya orang baru balik dari umrah yang akan memakai tudung tetapi ini amat berbeza sekali dengan Diana kerana selepas pulang dari Hong Kong dia terus berubah untuk memakai tudung. Inilah kuasa Allah tidak kira di mana sahaja kita berada dan sekiranya dia berkehendakkan sesuatu maka jadilah ia,” tutur Aaron memulakan bicara.

Aaron juga memberitahu bahawa dia tidak pernah memaksa isterinya itu untuk bertudung, malah sebagai suami dia hanya memberikan peringatan dan nasihat buat isterinya walaupun suatu ketika dahulu mereka pernah mengejarkan umrah. Hari ini, Diana Halik telah memberikan perubahan yang sangat positif buat Aaron dan keluarganya.

“Saya tidak pernah paksa Diana untuk memakai tudung. Saya sendiri lebih suka untuk berikan peringatan & nasihat buatnya. Biarlah dia memakai tudung secara ikhlas dan kerana memenuhi tuntutan Islam. Bukan bertudung kerana suami,” katanya bersungguh.

Sementara itu, Diana pula memberitahu bahawa perubahannya itu sudah sampai masanya dan disebabkan juga oleh suaminya yang suka menunjukkan video-video dari laman Youtube mengenai tanda-tanda kiamat yang sudah berlaku di dunia akhir zaman ini.

“Bersyukur kerana akhirnya saya sudah bertudung walau pun masih belum berlitup penuh lagi. Saya sekarang masih perlahan-lahan dalam menyesuaikan imej saya yang baru ini”

“Apa yang membuatkan saya memakai tudung ini juga adalah disebabkan Aaron yang suka menunjukkan video-video seperti tanda-tanda hari kiamat seperti salji yang turun di bumi Mesir dan sebagainya,” ujarnya.

Di kesempatan itu juga Aaron dan isterinya, Diana berharap peminat-peminat dapat mendoakan perubahannya dan seterusnya memberikan sokongan.

“Saya berharap di kesempatan ini peminat-peminat Aaron dapat mendoakan perubahan imej saya dan saya akan cuba perlahan-lahan untuk bertudung dengan cara yang betul berlandaskan ajaran Islam,” tambah Diana lagi berharap.

“Selepas ini mesti ada yang suka dan tak kurang juga akan mengutuk tetapi saya tidak kisah kerana itu semua menjadi lumrah dan asalkan benda yang baik kita lakukan itu sudah cukup. Bukan senang untuk puaskan hati orang walaupun kita berbuat kebaikan, jadi terpulanglah pada orang ramai untuk menilainya,” kata Aaron mengakhiri perbualannya. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.476)

VIDEO HARI INI: Apa yang sudah anda lakukan sepanjang 2013? Kompilasi video video terbaik di Youtube untuk tahun 2013 ini buat kami tertekan kerana merasakan tidak cukup awesome dan aktif sepanjang tahun ini. Hmm.

Jadual asal mengatakan yang filem Fast & Furious 7 akan ke pawagam pada July 2014 namun dengan pemergian Paul Walker baru baru ini, Vin Diesel mengesahkan yang filem itu tetap akan keluar dan mempunyai tarikh baru iaitu April 2015. – CNN

Pelakon Johan As’ari berkata beliau tidak pernah membenci Shila Amzah dan pernah cuba menghubunginya untuk bertanya khabar selepas kontroversi Lana Nordin tetapi penyanyi itu telah menukar nombor telefon. – mStar Online

Ini senarai 25 poster terbaik filem Hollywood sepanjang tahun 2013. – Entertainment Weekly

Suasana sejuk ekstrim di lokais percutian Aspen tidak menghalang Mariah Carey untuk keluar berjalan bersama anjing kesayangan sambil memakai bikini cukup minima dan mengatakan ianya satu tradisi, oh ya tradisi. – Huffington Post

Pelakon Winter Sonata, Bae Yong Joon mengakui yang beliau menjalin hubungan cinta dengan seorang wanita berusia 27 tahun yang juga bukan selebriti dan hubungan antara mereka sudah berlangsung selama tiga bulan. – Soompi


Zain Saidin, Rozita Che Wan Bulan Madu Di Rome & Venice

Dalam temubual selepas majlis resepsi pasangan ini minggu lalu, Zain Saidin & Rozita Che Wan memaklumkan yang mereka akan terbang ke Rom, Milan, Venice, Frankfurt dan Amsterdam untuk lokasi berbulan madu mereka.

Ketika artikel ini ditulis, pasangan romantis yang menjadi perhatian ramao sepanjang tahun ini sedang berada di Venice, Itali selepas habis menjelajah Rome dan pastinya selepas ini akan ada lebih banyak gambar lagi dari kota Eropah yang lain.

Sementara menanti pasangan ini habis berbulan madu, anda sebagai peminat boleh layankan beberapa keping gambar yang mereka kirimkan melalui Instagram masing masing. Enjoice!


Lana Nordin Belum Berjumpa Ibu Johan As’ari, Bakal Tunai Umrah Bersama

Meski sedar akan status dirinya sebagai kekasih Johan As’ari, namun siapalah Lana Nordin untuk meramal hala tuju hubungan yang baru dibina bersama Johan.

Malah sehingga ke hari ini Lana Nordin belum berkesempatan untuk bertemu dengan ibu Johan As’ari setelah timbul kata-kata yang tidak enak mengenai penerimaan ibu Johan terhadap hubungan mereka.

Tambah Lana, dia menyerahkan segalanya kepada Johan. Sebagai lelaki, Johan sepatutnya lebih matang dalam membuat sebarang keputusan.

Justeru itu, dia tidak berani memberi sebarang komen berkenaan isu ibu Johan. Dia memberi lebih ruang kepada Johan supaya berbincang dan menyelesaikan masalahnya dengan keluarga.

“Saya ni perempuan. Tak manis rasanya kalau perempuan bercakap banyak. Lebih baik bertanya kepada empunya badan dan sebagai lelaki Johan berperanan untuk handle masalah dia dengan keluarganya. Saya taknak memandai pula”

Ditanya sejauh mana dia mahu membawa perhubungan tersebut bersama Johan, mudah dan ringkas jawapan Lana. Mereka masih terlalu baru. Masih terlalu banyak yang perlu dipelajarinya mengenai Johan. Lana tidak memilih untuk bertemu jodoh dengan sesiapa asalkan lelaki tersebut beriman dan dapat membimbing dirinya menjadi muslimah yang lebih baik.

Bercerita saat bagaimana dia boleh berkenalan dengan Johan. Yang sebetulnya Lana rapat dengan pelakon Lisdawati. Tidak lama dulu, ketika Lisdawati pergi menunaikan umrah dia mohon didoakan agar bertemu dengan lelaki dan Jodoh yang baik. Dan dia bersyukur apabila diketemukan dengan Johan.

Malah Mac tahun hadapan Lana dan Lisdawati merancang untuk bersama sama menunaikan ibadah umrah, dan sekali ditemani Johan As’ari.

Tambah Lana, sepanjang dia berkawan dengan Johan dia menerima banyak komen positif, bukan sahaja dari para peminatnya malah dari peminat Johan sendiri.

Lana jelas selesa dan gembira sepanjang perkenalannya bersama Johan, walau masing-masing sibuk dengan jadual pementasan teater Bahayanya Wanita yang kini sedang dipentaskan di Istana Budaya sehingga 31 December, mereka tetap curi-curi masa untuk bersama ketika waktu rehat dan selepas selesai latihan teater. Dan ya, Lana dan Johan sama-sama digandingkan dalam teater Bahayanya Wanita.

Bagi yang mahu menyaksikan lakonan mantap Lana Nordin sebagai Farhana isteri ketiga dalam teater Bahayanya Wanita bolehlah datang ke Istana Budaya. Teater akan dipentaskan bermula dari 20 Disember dan berakhir pada 31 Disember.

Lana menggantikan watak Nora Danish selama 2 hari. Sebelum menamatkan perbualan, Lana mohon agar peminat mendoakan yang terbaik buat dirinya. (rtky/bsr)


Filem Minggu Ini: 47 Ronin

47 Ronin (2013) ialah sebuah filem aksi fantasi yang sudah mempunyai tapak cerita sedia ada terkenal turun-temurun di Jepun. Lesen kreatif pengarahnya, Carl Erik Rinsch serta penulis skrip ialah menambahkan elemen fantasi, misteri dan aksi sebagai sebuah adaptasi ke bentuk filem dengan sokongan teknik imej janaan komputer (CGI).

Kisah latarnya mengenai sekumpulan samurai dalam buangan yang diketuai oleh Kuranosuke Oishi (Hiroyuki Sanada) untuk menebus semula maruah dan menuntut bela kematian ketua mereka iaitu Lord Asano (Min Tanaka) yang terpaksa melalui ritual bunuh diri atau ‘seppuku’.

Maka selepas itu mereka digelar sebagai ‘Ronin’ atau samurai tanpa tuan. Musuh utama dalam filem ini ialah Lord Kira (Tadanobu Asano) yang gila kuasa politik dengan bantuan seorang ahli sihir Mizuki (Rinko Kikuchi) yang gila kuasa ilmu hitam!

Filem ini mengingatkan saya kepada beberapa buah filem bertemakan ‘fish out of water’ dimana seorang ‘underdog’ terpinggir dan janggal akhirnya menjadi seorang ‘hero’ di kalangan sekumpulan pahlawan. Misalnya seperti filem Dances With Wolves (1990), Avatar (2009) malahan hampir mirip dengan filem The Last Samurai (2003).

Watak Kai (Keanu Reeves) sebagai ‘half-breed’ atau darah kacukan bangsa Jepun-Barat ditambah ke dalam kisah asas tentang 47 orang samurai yang digelar ‘Ronin’ itu sebagai orang luar dan asing untuk merumitkan lagi konflik. Mengangkat watak Kai sebagai hero dan tarikan utamanya melalui poster dan trailer, tanpa disedari telah menjadikan filem ini seakan tidak jujur dengan judulnya mengenai 47 orang samurai. Sementara itu, plot percintaan terlarang antara dua darjat Kai dan Mika (Kou Shibasaki) hanyalah sekadar mewarnai sedikit ceritanya, umpama kisah cinta epik Asia dalam Crouching Tiger, Hidden Dragon (2000).

Dunia realisme kepahlawanan samurai dalam filem ini diselang-seli dengan berbagai mitos dan fantasi. Antaranya kemunculan raksasa Kirin di awal cerita, penghuni dan misteri Hutan Tengu di pertengahan serta akhirnya pertarungan sengit Kai menentang seekor naga jelmaan ahli sihir Mizuki. Di samping itu, pemaparan lokasi-lokasi berbagai landskap alam semulajadi atau misteri menambah panorama indah atau menakutkan yang menjadi pentas penceritaannya seperti filem-filem pengembaraan epik yang tipikal.

47 Ronin seakan mahu menekap dunia berlatarkan sejarah kuno Jepun yang dicampur-aduk dengan dongeng serta dibayangi filem-filem sebelumnya. Ia cuba sedaya-upaya mahu bercerita sebesar pengembaran The Lord of The Rings (2001) atau sehebat filem fantasi Pirates of the Caribbean (2003). Mungkin tidak adil bagi saya terlalu membandingkan dengan beberapa filem di atas. Namun sebagai sebuah filem aksi fantasi sebegini sudah tentu saya yang sudah menyaksikan kehebatan filem seumpamanya sebelum ini, akan terasa bahawa 47 Ronin seperti bikinan amatur yang baru berjinak-jinak dengan CGI dan terlalu bercita-cita tinggi untuk menangani penceritaan sebesar kisah lagenda negara Jepun itu.

Bahasa pertuturan sepenuhnya dalam Bahasa Inggeris untuk kesemua watak-watak bangsa Jepun menjadikan ia kadangkala kedengaran janggal seperti menonton siri tv Jepun yang dialih bahasa. Kalaulah setiap perwatakan itu menuturkan dialog dalam bahasa ibunda mereka, alangkah lebih baik kerana akan kedengaran asli bersesuaian dengan era dan budaya Jepun yang dipaparkan itu.

Kelonggaran plot ceritanya begitu ketara apabila kekosongan penceritaan selama durasi 1 tahun selepas Oishi dikurung dan Kai dijual kepada Savage (Rick Genest). Filem ini hanya melompatkan kisahnya tanpa memberi sebarang paparan konflik yang dilalui oleh Kai, Mika dan samurai yang lain tanpa pengembangan cerita yang meyakinkan. Jarak waktu setahun itu seakan ditinggalkan ‘berlubang’ untuk mempercepatkan durasi filem.

Namun begitu pujian wajar diberikan kepada pereka kostum yang masih mengekalkan penampilan pahlawan samurai atau kimono sebagai asas sahaja tetapi telah diberikan sentuhan rekaan yang lebih menarik terutamanya busana-busana yang dipakai oleh Mika. Dari sudut teknikal CGI filem ini hanyalah dalam skala yang sederhana untuk beberapa babak terutamanya babak finale pertarungan di antara Kai menentang naga Mizuki. Bolehlah boleh!

Keanu Reeves sebagai watak Kai dalam 47 Ronin bukanlah lakonan terbaiknya. Keanu seolah terperangkap dengan perwatakan pesona ‘the one’ seperti dalam The Matrix (1999) yang pernah mengangkat namanya dahulu. Tambahan pula dalam filem ini, Keanu berganding dengan seorang lagi pelakon hebat Jepun, Hiroyuki Sanada sebagai watak yang ternyata lebih menyerlah dari Keanu. Selain itu, lakonan watak penjahat ahli sihir yang licik Mizuki oleh Rinko Kikuchi ialah tarikan utama yang mampu menghiburkan dan digeruni.

Mungkin filem ini yang beberapa kali ditunda tayangannya menjadi ‘mangsa’ pula kerana filem The Wolverine (2013) yang kebetulan telah ditayangkan sebelum ini yang juga dilatarkan di negeri Jepun serta wajah Wolverine yang berjambang menjadikan seolah-olah wajah Kai versi saduran sahaja. Kebetulan juga kerana tayangan filem ini serentak bersaing dengan The Hobbit: The Desolation of Smaug (2013) yang ternyata lebih hebat paparan raksasa imej janaan komputer. Malang sekali untukmu Keanu Reeves!

Walaupun filem ini sarat dengan imej dan budaya timur Jepun, namun ia telah di-Hollywood-kan dengan berlebihan. 47 Ronin kedengaran gah kerana populariti kisahnya di Jepun, namun adakah ia akan sehebat itu? Adakah benar ada 47 orang pahlawan samurai yang beraksi atau sekadar pelakon tambahan yang ramai berkostum sama warna sahaja? Kalau anda die hard fan Keanu Reeves, silakan menontonnya di pawagam sekarang! 2 BIJI ROTIKAYA dari saya.


Konsert Destini Sukses, Berjaya Kutip Dana RM 2 Juta

Bertempat di Dewan Agung Tuanku Canselor (DATC) UiTM Shah Alam telah berlangsung Konsert Destini yang menampilkan artis-artis popular tanah air seperti Dato’ Siti Nurhaliza, Dayang Nurfaizah, Jaclyn Victor, Adira, Hafiz, Awie, dan Amy Search.

Manakala penampilan khas artis yang diterbangkan dari Indonesia iaitu Datuk Rossa, Pasha (Ungu), dan Cakra Khan. Konsert tersebut telah berlangsung selama 2 hari berturut-turut bermula pada 20 sehinggalah berakhirnya pada 21 Disember malam kelmarin.

Persembahan pembukaan tirai oleh Dayang Nurfaizah yang mendendangkan dua buah lagu iaitu Dayang Sayang Kamu dan Selagi Masih Ada Cinta.

Penampilan artis seberang, Datuk Rossa paling ditunggu-tunggu oleh peminat- peminatnya di Malaysia dan beliau artis memilih untuk meyampaikan lebih daripada enam lagu popular seperti Ku Menunggu, Hey Ladies!, Terlanjur Cinta, dan Aku Bukan Untukmu.

Tidak ketinggalan Rossa juga berduet dengan Cakra Khan pada malam pertama konsert dan pada malam kedua kemunculan Pasha Ungu menerusi lagu Terlanjur Cinta.

Tidak sah sekiranya pemilik bersuara emas ini tidak mendapat jeritan dari peminat-peminatnya yang hadir iaitu beliau Datuk Siti Nurhaliza yang menyampaikan tiga buah lagu iaitu Destinasi Cinta, Lebih Indah dan Cindai, penyanyi ini mengundang tepukan gemuruh setiap kali dia memulakan nyanyian. Tak usah bercakap tentang keupayaan vokalnya kerana Siti tidak pernah menghampakan peminat.

Apa yang boleh disimpulkan di sini ialah bahawa Konsert Destini 2013 berjaya dengan objektifnya untuk mempersembahkan sebuah konsert menghiburkan bagi mengumpul dana untuk Tabung Pendidikan Anak Bangsa yang membantu pelajar cemerlang yang kurang berkemampuan untuk menyambung pelajaran ke peringkat lebih tinggi.

Menurut Ketua Pegawai Eksekutif Yayasan Destini Anak Bangsa, Datuk Mohd Aizuddin Mohd Ghazali, pihaknya telah berjaya mencapai sasaran kutipan RM2 juta memandangkan semua tiket sudah habis terjual untuk konsert ini.

“Saya gembira kerana impian menjadi kenyataan. Malah, kami juga mencapai sasaran RM2 juta untuk Tabung Pendidikan Anak Bangsa. Saya berterima kasih kepada semua artis yang terlibat kerana bayaran yang mereka kenakan bukan mengikut nilai komersial tetapi berpatutan untuk tujuan kebajikan, “ ujarnya yang mengakui konsert itu menelan belanja RM700,000.


Pekin Ibrahim & Uqasha Senrose Bakal Kahwin Tahun Depan

Selepas usai kontroversi yang mengatakan pasangan ini telah berpisah kerana orang ketiga, Pekin Ibrahim mengakui yang hubungan cintanya dengan Uqasha Senrose kini bertambah erat, malah bakal mempercepatkan penyatuan di antara mereka berdua.

“InshaALLAH, kami akan berkahwin tahun depan. Tapi keluarga saya masih tidak benarkan saya mengumumkan tarikh perkahwinan kami,” ujar Pekin Ibrahim apabila ditanya media tentang perkembangan hubungan dengan Uqasha Senrose baru baru ini.

Menurut pelakon ini, satu tarikh telah pun dipersetujui oleh kedua dua belah keluarga untuk menjadi hari bahagia mereka bergelar suami isteri namun mereka meminta tidak mendedahkan tarikh tersebut kepada umum atas alasan tersendiri.

“Saya bersyukur kerana sejak akhir-akhir ini, tidak putus-putus tawaran berlakon — mungkin disebabkan rezeki saya yang bakal berkahwin”

“Sekarang ni saya baharu saja selesai menjalani penggambaran filem seram berjudul Villa Nabila. Ia adalah berkisar dari cerita benar, arahan Syafiq Yusof,” tambahnya lagi. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.475)

VIDEO HARI INI: Selepas video Jean-Claude Van Damme bersama trak Volvo menjadi popular, Chuck Norris bikin video balas yang lebih epik menampilkan aksi beliau membuat split di antara dua kapal terbang. Sila percaya, ianya real.

Pelakon Adi Putra menolak untuk memberikan komen tentang penceraian antara wanita yang didakwa terlibat dengan skandal beliau, Nooraida dan suaminya baru baru ini. – Sinar Harian

Bintang remaja, Selena Gomez telah membatalkan konsert jelajah Star Dance beliau di Asia dan Australia yang dijadualkan berlangsung awal tahun hadapan dan ini termasuk Malaysia kerana ingin berehat & atas sebab sebab peribadi lain. – Music Times

Dalam satu temubual terbaru bintang pop Korea, Rain berkata yang beliau sudah hafal dan mahir dengan tarian lagu lagu IU kerana lagu penyanyi itu sering dimainkan ketika beliau berada dalam latihan khidmat negara. – Soompi

Pihak Marvel baru baru ini telah mengesahkan yang Vin Diesel akan menjayakan filem Guardians of the Galaxy dan bakal membawa watak pokok gergasi bernama Groot. – THR

Pengacara popular, Ellen DeGeneres mengaku yang beliau bekerjasama dengan pengarah filem Bridemaids, Paul Feig mempromosi filem itu untuk Academy Awards kerana mahukan watak dalam sekuel Bridemaids 2 kelak. – Huffington Post


Aril AF7 Kini Sah Bergelar Suami Kepada Puteri Erma Edlinda

Penyampai radio ERA fm & juga bekas bintang Akademi Fantasia musim ke-7, Khairil Azam Pilus atau lebih dikenali sebagai Aril AF7 telah selamat diijabkabulkan dengan pilihan hatinya, Puteri Erma Adlinda binti Haji Megat Aminuddin selepas solat Jumaat di Kota Bharu, Kelantan.

Aril AF7 selamat bergelar suami kepada Puteri Erma Adlinda dengan sekali lafaz sekitar jam 3.10 petang sebentar tadi.

Mungkin agak berlainan sedikit berbanding negeri negeri lain, pihak pengantin lelaki menerima sembilan dulang hantaran dan turut berbalas sembilan dari pihak perempuan termasuk dengan mas kahwin berjumlah RM15,000.

Pihak lelaki menerima hantaran berupa seutas jam tangan, sehelai jaket, sehelai seluar jeans, slingbag, tali pinggang, minyak wangi, kasut, sejadah beserta Senaskah Al-Quran dan dompet.

Manakala pihak perempuan menerima seutas jam tangan, tas tangan wanita, senaskah Al-Quran, minyak wangi, kasut, sireh junjung, sejadah, kain dan cincin beserta sehelai cek mas kahwin berjumlah RM 15,000.

Isteri Aril AF7 menerima mas kahwin sebanyak RM15,000 beserta beberapa hantaran pilihan beliau dan kos perbelanjaan untuk majlis pernikahan ditanggung sendiri oleh Aril dan Puteri tanpa sebarang penajaan pihak luar.

“Cabaran untuk berkahwin yang utama apabila kita perlu mempunyai duit yang banyak. Namun saya ada buat simpanan sejak mula bekerja sebagai persediaan untuk kegunaan seperti ini”

“Saya juga lebih selesa menggunakan duit sendiri daripada mahu mencari penaja mana-mana pihak,” ujarnya kepada media sebelum hari pernikahan hari ini.

Majlis pernikahan dan persandingan akan diadakan secara kecil-kecilan untuk ahli keluarga terdekat di Wakaf Che Yeh, Kelantan dan selepas itu dijangka mengadakan kenduri kesyukuran di kampung Aril yang terletak di Melaka. (rtky/hfz-bsr)